† Kuollut 15.08.2016.\nNimi Like It Rough "Riku"\nSäkäkorkeus, väri 171cm, rautias\nKoulupainoitteinen, taso: Vaativa A Täyttänyt 3v 23.08.2008 ja 8v 20.04.2009 Kuollut 15.08.2016 vanhuuteen. Lepää rauhassa.\n13.06.2009 Yleislaatuarvostelu: YLA3 (28 + 29 + 12 + 35 = 104p.) 15.07.2015 Kouluratsastusjaoksen laatuarvostelu: KRJ-I (10 + 42 + 14 + 20 + 15 = 101p.)\nLike It Rough eli Riku on yksi isoimmista hevosistani, jopa 171cm korkea. Kouluhevossuvusta tullutta oria alettiin kouluttaa kouluratsuksi vaativille luokille asti hyvin nuorina ja sillä olisi varmasti ollut potentiaalia jopa Grand Prix –tasolle asti, ellei sen kasvattaja olisi päättänyt keskittyä muihin hevosiinsa ja pitänyt Rikua vain vararatsuna. Rikun taidot pääsivät siis ruostumaan, mutta on kuitenkin kilpaillut kanssani jopa Vaativa A-tasolle asti.\nRiku on komea ori ja tietää sen. Se on selkeästi laumaeläin, joka ei kauaa jaksa seistä karsinassa paikoillaan, vaan kaipaa seuraa – oli se sitten ihminen tai hevonen. Hoitaessa Riku voi olla melko levoton, eikä jaksa pysyä paikoillaan, joten se on aina parempi sitoa tiukasti kiinni. Tarhassa temmeltäminen on oriin lempipuuhaa säällä kuin säällä, herra ei nimittäin aristele kylmää tai märkää.\nRatsastaessa Riku on aina ollut hitaamman puoleinen, hyvin rauhallinen. Kouluttaessa kouluratsuksi sille saikin opettaa nopeutta melko paljon, jotta se ei jäisi laiskottelemaan. Se on kuitenkin notkea ja hyväliikkeinen luonnostaan, mistä huomaa, että se on tullut kouluhevossuvusta. Aloittelevalle ratsastajalle Rikun isot liikkeet voivat tuntua oudolta, joten se tarvitsee ehdottomasti kokeneen ratsastajan opastamaan sitä. Riku on fiksu ja vikkelä ajatuksissaan, joten se pysyy hyvin kärryillä siitä, mitä pitää tehdä ja miten – kunhan ratsastajakin on.\nKisapaikalla Riku on varautunut, mutta vain hyvällä tavalla. Se aistii jännityksen ja toisten hevosten läsnäolon hyvin voimakkaasti, mutta muut hevoset vain rauhoittavat sitä enemmän kuin jännittävät. Joskus ratsastajan ollessa todella jännittynyt, voi se vaikuttaa Rikuunkin, ja se voi alkaa temppuilemaan ja kulkemaan oman päänsä mukaan. Useimmiten herra on kuitenkin oikein hyväkäytöksinen ja korkeintaan vaan vahingossa sotkeentuu askelissaan.\ni. Don Eladio\nholst prt 174cm\nevm ii. Elvis\nholst trt 174cm iii. Elias\nholst vrt 166cm iei. Mr Big\nholst prn 162cm\nevm ei. Harrison\nholst m 169cm eii. Harrington II\neie. Rising Sun\nholst rn 161cm eei. Rufus\nIsä Don Eladio on komea, erittäin kookas ori. Ori aloitti kouluratsu-uransa nuorena ja oppi nopeammin kuin monet muut. Kasvattaja innoistui Eladion lahjoista, ja ori pääsikin kilpailemaan kansainvälisille koulukentille piakkoin. Sulavaliikkeinen ja notkea ori hurmasi tuomarit maassa kuin maassa ja sai mainetta kouluhevospiireissä ympäri maailman. Lahjansa ja näyttävän ulkonäkönsä Riku on ehdottomasti perinyt isältään, joka on aikamoinen hurmuri. Rikun lisäksi ori on saanut kymmeniä jälkeläisiä, jotka ovat kukin lähteneet koulukentille, monet Rikuakin paljon paremmalla menestyksellä.\nIsänisä Elvis oli tummanrautias komistus, joka pärjäsi näyttelyissä hyvän rakenteensa ansiosta. Ori ei ollut paljoakaan muuta kuin nätti ulkokuori – Elvis ei perinyt vanhempiensa lahjoja kouluradoille, vaan on liikkeiltään kömpelö ja jäykkä. Oria yritettiin silti kouluttaa Vaativa A-tasolle asti, johon orin taidot yltivätkin nipin napin. Elvis oli kuitenkin hyväkäytöksinen, vaikkakin suuren egon omaava holsteiner. Ori menehtyi 25-vuotiaana ja jätti jälkeensä vain yhden varsan.\nIsänemä Milady oli suosittu siitostamma, joka asui Saksassa suurella tilalla koko elämänsä ajan. Tamman suku on tunnettuja koulunimiä täynnä, joten luonnollisesti monet holsteinkasvattajat halusivat siitä varsoja, vaikkei tamma itse juurikaan ollut kisannut. Tamma sai Don Eladion lisäksi toistakymmentä varsaa, joista kuitenkin alle puolet ovat menestyneet koulukentillä hyvin, Don Eladion ollen yksi parhaimmista. Tamma jouduttiin lopettamaan 19-vuotiaana loukkaantumisen jälkeen.\nEmä Rose on väritykseltään todella punaisen värinen punaruunikko, 162cm korkea tamma. Kouluradoilla paljon kilpaillut tamma on menestynyt hyvin jopa Grand Prix –luokkiin saakka ympäri Eurooppaa. Tamma on luonteeltaan rauhallinen ja huolehtivainen, etenkin varsoistaan, joita sillä ei ole montaa ollutkaan. Riku oli Rosen toinen varsa, tamman ollessa vasta 6-vuotias, kisaura alussa ja koko elämä edessä. Tamma kisaa edelleen ja asuu Rikun kasvattajan luona Saksassa.\nEmänisä Harrison on vauhdikas tapaus, aina täynnä energiaa vieläkin näin 26-vuotiaana. Nyt jo ruunattu herra on jo jäänyt kisaeläkkeelle pitkän ja näyttävän kilpauran jälkeen, mutta edelleen jaksaa viilettää laitumilla pikkuvarsojen kanssa. Harrison kisasi koulukentillä ja satunnaisesti esteilläkin, molemmilla hyvällä menestyksellä. Herra sai kymmenisen varsaa, joista lähes kaikki ovat kisanneet hyvällä menestyksellä.\nEmänemä Roughness oli myöskin kouluratsu, tosin harrastajan käytössä oleva ja vain satunnaisesti kilpaileva. Ruunikko tamma oli ronski, itsepäinen ja arkailematon. Tamma myytiin 10-vuotiaana saksalaiselta tilalta Alankomaihin, jossa nuori nainen piti sitä koko loppuelämänsä, kunnes tamma menehtyi 29-vuotiaana. Tamma sai vain yhden varsan asuessaan vielä Saksassa, saman kasvattajan hevosia kuin Rose ja Rikukin ovat.\nRikulla on 6 jälkeläistä.\ns. 03.06.2009 tammasta Dim My Shine holst t Extreme Milkshake KTK-kelp.\ns. 01.07.2009 tammasta Josephine GER holst t Cherlindlea Rust\ns. 03.09.2009 tammasta Josephine GER holst o Hitch-Hiker RR\ns. 19.11.2015 tammasta Carinette hann t Danette RGE KRJ-II\ns. 22.09.2016 tammasta Razzmatazz Yankees fwb o Broadhurst Royalton\ns. 19.09.2017 tammasta Una Donna kwpn o Like It Tough At KTK-kelp.\nKRJ:n alaiset sijoitukset:\n19.04.2015 KRJ kutsu, VaA » 1/30\n21.04.2015 KRJ kutsu, VaA » 3/30\n21.04.2015 KRJ kutsu, VaB » 5/40\n23.04.2015 KRJ kutsu, HeA » 6/40\n23.04.2015 KRJ kutsu, VaB » 5/40\n24.04.2015 KRJ kutsu, HeA » 5/40\n28.04.2015 KRJ kutsu, VaB » 6/40\n28.04.2015 KRJ kutsu, VaA » 1/40\n29.04.2015 KRJ kutsu, HeA » 1/40\n01.05.2015 KRJ kutsu, VaB » 2/32\n01.05.2015 KRJ kutsu, VaB » 5/30\n02.05.2015 KRJ kutsu, VaA » 2/35\n02.05.2015 KRJ kutsu, VaB » 3/30\n03.05.2015 KRJ kutsu, VaA » 1/30\n04.05.2015 KRJ kutsu, HeA » 1/40\n05.05.2015 KRJ kutsu, VaB » 2/60\n05.05.2015 KRJ kutsu, VaB » 5/30\n05.05.2015 KRJ kutsu, VaB » 3/30\n06.05.2015 KRJ kutsu, VaB » 5/30\n07.05.2015 KRJ kutsu, VaA » 1/35\n07.05.2015 KRJ kutsu, VaB » 4/30\n08.05.2015 KRJ kutsu, VaB » 5/30\n09.05.2015 KRJ kutsu, VaA » 5/35\n09.05.2015 KRJ kutsu, VaA » 4/30\n09.05.2015 KRJ kutsu, VaB » 5/30\n10.05.2015 KRJ kutsu, VaA » 3/35\n10.05.2015 KRJ kutsu, VaB » 2/30\n11.05.2015 KRJ kutsu, VaB » 4/30\n11.05.2015 KRJ kutsu, VaA » 2/30\n12.05.2015 KRJ kutsu, HeA » 6/40\n13.05.2015 KRJ kutsu, VaA » 5/30\n13.05.2015 KRJ kutsu, VaB » 4/30\n15.05.2015 KRJ kutsu, VaB » 3/30\n16.05.2015 KRJ kutsu, VaB » 3/30\n16.05.2015 KRJ kutsu, VaB » 1/30\n19.05.2015 KRJ kutsu, VaB » 4/30\n20.05.2015 KRJ kutsu, VaB » 5/30\n28.05.2015 KRJ kutsu, VaA » 6/50\n29.05.2015 KRJ kutsu, VaA » 6/50\n01.06.2015 KRJ kutsu, VaA » 4/30\n02.06.2015 KRJ kutsu, VaA » 2/30\n31.05.2015 KRJ Cup kutsu, VaA » 6/187\n30.06.2015 KRJ Cup kutsu, VaB » 5/263\n17.03.2015, kirjoittanut nekota – "nimetön päiväkirjamerkintä"\nRiku oli ollut omistuksessani jo kauan, kun se saapui Atorinaan. Tallissa ei vielä silloin ollut juurikaan toimintaa, mutta muutama hevosistani oli jo tuotu sinne – muun muassa tammani Sanni ja Illena. Noh, tänä kauniina aikaisena aamuna kun Rikua oltiin tuomassa Atorinaan, katselin saapuvaa traileria ja mietin, miksi se mahtaa heilua tuolla tavalla puolelta toiselle. En kiinnittänyt asiaan kummemmin huomiota, vaan avasin takaovet – ja meinasin jäädä Rikun jyräämäksi. Joku neropatti oli tietenkin unohtanut laittaa orin kiinni ja nyt tämä raudikko komistus juoksenteli Atorinan pihassa vapaana kuin lintunen. Pudistelin päätäni, mutta paniikki iski vasta siinä vaiheessa, kun ori alkoi lähestyä kahta laiduntavaa tammaamme, tietenkin Sannia ja Illenaa. Minä ja siskoni juoksimme oriin perään, ja saimme kuin saimmekin sen kiinni ja rauhoitettua. Yllätykset ovat yleensä mukavia, mutta eivät tällaiset.\n01.04.2015, kirjoittanut nekota – kouluvalmennus\nEn ollut pitkään aikaan käynyt Rikun kanssa valmennuksissa, joten päätin, että nyt olisi korkea aika kutsua kouluvalmentajani paikalle ja pyytää häntä pitämään meille valmennus. Nousin ratsaille kotikentälläni ja annoin Rikun kävellä pitkin ohjin kaula pitkänä muutaman minuutin, kunnes valmentaja pyysi kokoamaan ohjat ja ottamaan Riku haltuun. Lisäsin käyntiä, mutten kuitenkaan siirtynyt raviin. Aloitimme harjoituksen pääty-ympyrällä, jolla oli tarkoitus hieman venytellä Rikua. Ori oli hyvin kuulolla ja taipui kauniisti kaarelle. Ympyrän jälkeen siirryimme raviin ja teimme saman harjoituksen ravissa kentän toisella lyhyellä sivulla. Riku oli hyvin perillä siitä, mitä piti tehdä, ja tuntui lukevan ajatuksiani – tai sitten istuntaani ja pienen pieniä apujani. Teimme saman vielä kahdesti, kunnes hidastin käyntiin.\nJatkoimme pohkeenväistöillä toisella pitkällä sivulla. Riku väisti, mutta se hidasteli ja ei pidentänyt askeltaan. Teimme harjoituksen uudestaan, ja annoin oriille vähän pohjetta, jolloin se pidensi askeltaan. Kuten arvasinkin, valmentaja pyysi meitä tekemään saman harjoituksen vielä ravissa, ja se menikin jo paljon paremmin. Riku oli hyvin kuulolla ja väisti pienintäkin pohkeen kosketusta. Loppuharjoituksena teimme laukanvaihtoja keskiympyrällä, aluksi pari kertaa ympyrän aikana, sitten useammin, lopulta joka kolmannella ja neljännellä askeleella. Riku oli hyvin kuulolla ja nopea liikkeissään. Laukanvaihdot sujuivat paremmin kuin pitkiin aikoihin, ja sain ylpeänä taputtaa oria kiitokseksi. Valmentajakin kehui meitä ja sain antaa Rikulle pitkät ohjat valmennuksen päätteeksi.\n31.05.2015, kirjoittanut nekota – "Cup-päivä"\nKamat kasaan ja menoks! Tänään oli cup-päivä, eli minun oli herättävä aamuviideltä puunaamaan Riku nätiksi ja edustavaksi. Osasin odottaa pahinta mutahirviötä sen karsinassa, enkä joutunut pettymään. Oriin jalat olivat kuivuneen kuran peitossa. Päätin saman tien viedä Rikun pesulle, etten tuhlaisi aikaa. Suihkuttelin oriin jalat lämpimällä vedellä ja hieroin sen ihoa samalla pyörivin liikkein. Letitin oriin harjan ja hännän, ja talutin oriin saman tien traileriin, ettei se ehtisi taas sotkea itseään sitä ennen. Tarkistin, että kaikki kamat olivat mukana – satula, suitset, varakappaleet... Ja sitten edessä olikin enää tuntien ajomatka.\nKisapaikalla Riku vaikutti rauhalliselta, eikä lainkaan stressaantuneelta. Satuloin oriin valmiiksi samalla, kuin vilkuilin ympärilleni, ja nousin ratsaille. Vuoroomme oli vielä aikaa, mutta oli hyvä aloittaa jo lämmittely. Liityin muiden hevosten joukkoon pienehkölle lämmittelyradalle ja annoin oriin kävellä vapain ohjin. Riku venytteli kaulaansa ja käveli pitkin, venyvin askelin. Hetken kuluttua aloin kokoamaan oriin askelta ja lopulta siirryin raviin, toistaen saman. Riku oli hereillä ja kuuliainen. Oriin askel oli kevyt ja joustava, todella mukava istua. Ravasin jonkin aikaa kentällä, kunnes siirryin taas käyntiin ja kiitin Rikua. Tein lävistäjän ja jatkoin ravissa, sitten laukassa yhden kierroksen. Kiitin taas Rikua ja siirsin käyntiin, ja sitten kuulin kuulutuksen – oli meidän vuoromme. Tiesin että Riku tekisi parhaansa tänään, joten menimme tuomareiden eteen ja olimme täynnä itsevarmuutta.\n05.06.2016, kirjoittanut nekota – "nimetön päiväkirjamerkintä"\nKun nyt tarkemmin mietin, niin Rikulla on kaikista hevosistani eniten historiaa. Ori oli yksi ensimmäisistä hevosistani ikinä vanhalla tallillani Rustlerilla, ja ori oli myös yksi ensimmäisistä hevosistani, jotka saivat laatuarvostelupalkinnon. Riku oli kisannut sijoituksensa täyteen, kun Rustler lopetti toimintansa ja Riku joutui tilapäiseen majoitukseen ja pitkälle, pitkälle lomalle. Ori sai pienen palovamman takajalkaansa tallipalossa, mutta selviytyi. Muutettuaan Atorinaan ori alkoi taas kisaamaan ja teki minut ylpeäksi kerta toisensa jälkeen. Rikulla on tällä hetkellä kolme jälkeläistä, joista kaksi on edelleen omistuksessani ja ovat kisanneet paljon ja menestyksekkäästi. Tämän todella pitkän taipaleen jälkeen olen iloinen päästäessäni Rikun vihdoin kisaeläkkeelle, josta sen ei tarvitse palata, vaan se saa rauhassa nauttia vapaapäivistään loppuelämänsä ajan.


No niin, nyt se on tehty.. eli pystytetty blogi. Eipähän tarvii enää muiden blogeissa roikkua kun on omakin!\nTänään päätin tehä Larille ylläri ruokaa: kebabbia!! Resepti löyty kotikokista: http://www.kotikokki.net/reseptit/nayta/2148/Tee%20se%20itse%20-%20kebab/ tosin vähän muokkasin, että käytin aromisuolaa enkä ihan noin paljoo. Koska en monitoimikonetta omista, käytin, tai yritin käyttää, sauvasekoitinta.. nnoo se onnistu melkein. Yhesti paino nappia niin koko kone oli tukossa, mutta sinnikkäästi jatkoin kunnes alko pamix savuta (ei sentään tullu tällä kertaa kipinöitä niinku viimeks ku tein porkkanalaatikkoa)! Enempää en kuitenkaan uskaltanu sillä laitteella yrittää. Ja koska en viittiny lähtee ostaa monitoimikonettakaan, päätin kokeilla sähkövatkainta, joka sentään suostu pyörittää sitä lihaa, tosin kyllä sekin puolen tunnin vatkaamisen aikana alko kivasti lämmittää käsiä. Joka tapauksessa, sain pötkön uuniin ja nyt jännityksellä odotamme mitä siitä tulee..\nPitäähän sille kebabille kastike olla, siihenkin löyty ohje kotikokista. Koska Prismasta ei löytynyt ohjeessa mainittuja pepperoneja (päättelin ihan itse että nyt ei kyseessä ole se makkara), jouduin tyytymään tavalliseen chili-paprikaan.\n... kyllähän sitä söi.. Ens kerralla enemmän suolaa ja vähemmän pippuria ja sekin tietysti auttais jos muistais laittaa riisiin mausteita... Mutta teen kyllä uudestaankin!!\nPostisetä toi tänää kivoja paketteja!! Laura lähetti Fransille ihanan kiipeilevät apinat t-paidan, mistä oon jo kauan haaveillu, mutta en oo raskinu ostaa! Ja myllymuksuilta tuli kaikkia kivoja vaippakankaita, että pääsen taas ompelemaan.\nehkä se vielä on vähän liian iso, mutta onneks nuo lapset ruukaa kasvaa!\nNyt pitäis alkaa suunnittelee isäinpäivän ruokalistaa ja kakkua :) Meillä nimittäin taidetaan viettää se jo seuraavana viikonloppuna, koska oikeena isäinpäivänä pitänee mennä Kajaaniin..\nLähettänyt A-S klo 10.02\nTunnisteet: Lasten vaatteet, Ruoka\nAnonyymi 2. marraskuuta 2011 klo 14.37\nOnpas vaan hieno paita!Ja ihania kankaita:pVaippoja odotellessa...:D\nA-S 3. marraskuuta 2011 klo 1.37\nJuu käyn varmaan lauantaina hakee ompelukoneen ja alan sit huristelee :D Ja on sika hieno paita !! :)\nAnonyymi 4. marraskuuta 2011 klo 12.45\nNo ei tartte mitenkään erityisesti kiirehtiä!Sit ku kerkeet:)


Vihdoinkin säänkestävät kengät! – mutsie.fi\nOstoslistallani on jo pidempään ollut kunnolliset säänkestävät ulkoilukengät. Etenkin nyt vauvan tultua taloon, sillä nukutan hänet kahdesti päivässä vaunuissa ulkona – satoi tai paistoi.\nEteisen kenkäkaapissa oli siis GORE-TEXin mentävä aukko, joten yhteistyökampanja suomalaisen kenkämerkki Pomarin kanssa tuli kuin tilauksesta. Iso plussa vielä siitä, että saan harjavaltalaisena tehdä yhteistyötä satakuntalaisen yrityksen kanssa! Pomarfin Oy on Pomarkussa vuonna 1960 perustettu perheyritys. Jo yrityksen nimestä tulee nostalginen olo: vietin monet lapsuuden kesäpäivät tuttavien mökillä Pomarkun Valkjärvellä.\nPomarkkulaisesta mökistä lähti liikkeelle Pomar-kenkienkin taival. Toivo ja Kirsti Leppänen alkoivat tehdä 60-luvulla ensin lastenkenkiä, joita valmistui päivässä parisenkymmentä paria. Valmiit kengät kuljetettiin päivän päätteeksi pyörällä juna-asemalle. Toiminta alkoi pikku hiljaa laajentua ja kuvioihin tulivat uudet koneet, työntekijät ja tehtaat. Yritys on edelleen perheomistuksessa ja sitä pyörittävät Leppästen tytär Päivi ja hänen miehensä Jarno.\nPomarfin Oy:n omalla tehtaalla Pärnussa valmistuu vuodessa noin 200 000 paria kenkiä, joita lopulta myydään paitsi Suomessa myös Ruotsissa, Norjassa, Venäjällä ja Baltian maissa. Pomarkussakin firmalla on kuitenkin toimintaa, siellä työskennellään toimisto- sekä logistiikkatehtävien parissa.\nSain valita Pomarin verkkokaupassa myynnissä olevista kengistä mieleisen parin. Päädyin rentoihin GORE-TEX-kävelykenkiin, jotka tulivat todellakin tarpeeseen. Nyt ihan kauhistuttaa, millaisissa kengissä olen aiemmin kävellyt vaunujen kanssa ympäri maita ja mantuja vauvaa nukuttaen. Jaloissa taisi olla koko syksyn vanhat lenkkarit, joista kangas oli kulunut lähes puhki varpaan kohdalta. Voitte kuvitella, pitivätkö nuo tossut vettä. Näissä uusissa vedenpitävyys on taattu. Kenkäpari on vieläpä niin nätti, että näillä lähtisi mieluusti käppäilemään ihan kaupunkiinkin.\nVerkkokaupasta (katso alekoodi postauksen lopusta!) löytyy näitä ja samantyyppisiä kävelykenkiä eri väreissä sekä lisäksi esimerkiksi iso valikoima Pomar Orto -kenkiä, joissa on panostettu erityisesti terveydellisiin ominaisuuksiin. Kannattaa tsekata sivut, jos on tarvetta esimerkiksi leveälestisille jalkineille. Verkkokaupan valikoimissa on tietysti myös Pehmis-kenkiä, jotka tekivät merkin tunnetuksi 70-luvulla.\nPomarfin Oy:llä on muuten ainoana suomalaisena jalkineyrityksenä oikeus valmistaa GORE-TEX®-kenkiä, jotka ovat vettäpitäviä ja hengittäviä.\nOlen älyttömän tyytyväinen valintaani: malli istuu jalkaani kuin nakutettu. Eikä tarvitse säikkyä niitä vesilätäköitä.\nKoodilla PomarinKevät saat 20 prosentin alennuksen kaikista malleista Pomarin verkkokaupassa.\n1.5.2016 at 21:05\nMainitsit, että nukutat lapsen kaksi kertaa päivässä ulos nukkumaan. Millainen rytmi teillä on näille päiväunille? Yritän itse miettiä hyvää rytmiä lapselle, joka selkeästi alkaa väsyä aiemmin illalla. Omaan aikatauluun sopii paremmin, että lapsi menisi nukkumaan vasta klo 22 aikaan ja tämä vaatii parit kunnon päiväunet.\n3.5.2016 at 12:19\nNo meillä on nyt vähän hakusessa tuo rytmi, mutta ekat päikyt otetaan noin 12 aikaan ja nukutaan 2-3 tuntia. Myöhemmät sitten joskus 17-18 aikaan ja silloinkin saattaa nukkua tunninkin. Nyt olen tosin huomannut, että yöt menevät rikkonaisiksi, jos toiset päikkärit turhan pitkät. Musta vähän tuntuu, ettei vauva kehittelee sen oman rytminsä, eikä sille ihan hirveästi mitään voi. Meidän tyttö on selvästi iltavirkku kuten äitinsä.\n1.5.2016 at 21:42\nKiitti koodista, voipa olla että tilaan kengät! Ihan yllättyneenä huomasin viime syksynä, että Pomarilla on muutamia tosi kivoja malleja. Mielikuva oli ihan muuta. Mulla on henkilökohtainen kampanja hankkia mahdollisimman paljon pukineita kotimaisina (tai edes kotimaisilta merkeiltä) kuitenkin tinkimättä makuasioista.\nTosin tänään alkoi näyttää siltä, että joudutaan myös minikenkäostoksille pian! Pikkuinen otti varovaiset ensiaskeleensa. Toki todelliseen kävelytaitoon on vielä matkaa.\n3.5.2016 at 12:18\nKannattaa tosiaan tilailla koodilla, nyt ois hyvä mahis 🙂 kuulostaa hyvältä tuo teikäläisen kamppis! Ja onnea pikku-N:lle ensiaskeleista!!\n3.5.2016 at 10:22\nMulla on ne kuuluisat pehmikset, valitsin ne viime keväänä yhteistyön kautta! ovat ihan huiput, yhtä aikaa trendikkäät ja nostalgisen papat 😀\n3.5.2016 at 12:16\nHihi papat <3\n5.5.2016 at 19:20\nKengätkin on kivat, mutta mua kiinnostaa noi sun housut. Mitkä ne on ja mistä? ?\nVoi kääk ne ovat ikivanhat Etirelin housut. Tykkään kyllä itsekin tosi paljon, kun ovat ohutta ja mukavaa matskua.


Pakkoa vai yhteistä parempaa? : Sarin maailma\nPakkoa vai yhteistä parempaa?\nKirjoittanut sarirautio · 6.11.2011 23.38 · 15 kommenttia\n31.10 Häsassa Janakkalan kunnallispoliitikot keskustelivat, tai jättivät keskustelematta kuntarakenteesta. Yksi korjaus artikkeliin ja pari lisänäkökulmaa. Maan hallitus on yksituumaisesti linjannut, että pakko ei ole se keino jolla parasta syntyy, vaan ohjaus, neuvonta ja yhteistyö on tapa edetä. Kokoomuslainen kuntaministeri Virkkunen on todennut että kuntarakenne uudistetaan koko maassa suunnitelmallisesti vastaamaan 2020-luvun haasteisiin. Kullekin alueelle laaditaan esitys tarkoituksenmukaisesta kunta- ja palvelurakenteesta. Uudistuksen tärkein tavoite on varmistaa kuntapalvelut ja kansalaisten yhdenvertaisuus koko maassa. Tämän päivän rakenne ei vastaa enää ihmisten elämää ja tarpeita.\nKokoomuskin on kuitenkin omassa vaaliohjelmassaan ja kannanotoissaan todennut että pakolla ei synny kuin tuskaa ja ahdistusta, ja siksi muut keinot ovat tarpeellisia. Eli, toisin kuin kunnanhallituksen pj Taponen (kesk) toteaa, myöskään Kokoomus ei aja pakkoliitoksia. Kokoomus ajaa järkevää, seutujen ja ennen muuta suomalaisten hyvinvoinnin edistämistä, jossa organisaatiot eivät ole tärkeämpiä kuin ihmiset.\nIhmisten ja alueiden välisten erojen tasaus on pohjoismaisen hyvinvointiyhteiskunnan perusta. Siitä onkin pidettävä kiinni koko Suomen asuttuna pitämiseksi ja tasa-arvon edistämiseksi. Valtionosuusjärjestelmä on Suomen nykyisen kuntarakenteen koossapitäjä ja siksi olennainen muutosprosessin väline.\nLaskelmat veroprosenteista ilman valtionosuuksia, tuovat esiin missä mennään. Esimerkiksi Janakkala saa verotulon tasausta yli 70 euroa asukasta kohden, kun taas jokainen hämeenlinnalainen maksaa muihin kuntiin 80 euroa. Olosuhteet eivät merkittävästi muutu rajan yli mentäessä.\nParashankkeen jatkona etenevä kunta- ja palvelurakenneuudistus etenee monella tasolla. Kuntia kuullaan ja erilaisilla alueille kunnat löytävät erilaisia, juuri sille alueelle parhaiten soveltuvat ratkaisut. Kunnanjohtaja Ahosen kirjoituksessa muutama viikko takaperin kuvattiin missä kaikessa yhteistyöelimissä Janakkala on mukana. Hyvä niin, mutta voisiko noita himmeleitä purkaa tekemällä ihan oikeasti yhdessä? Niin että rahat ja vastuu olisivat samassa korissa?Lopuksi. Kuntakoon kasvattaminen on koettu välttämättömäksi jo 60-luvulla. Nykyisen hallituksen pyrkimys tehdä nopeasti tarpeeksi suuri reformi on ainoa oikea tie. Kuntarakenne muuttunee perusteellisesti, mutta ei laatikkoleikin vaan parempien palveluiden takia. Vahvat peruskunnat madaltavat hallintoa ja tuottavat parempia hyvinvoinnin edellytyksiä.\n15 kommenttia artikkeliin “Pakkoa vai yhteistä parempaa?”\nJohtavana Hämeenlinnan poliitikkona älä viitsi julkisesti nokitella Janakkalan poliitikkoja ja kunnanjohtajaa. Tällainen kirjoittelu herättää uusia ristiriitoja. Kaupunginjohtaja, kaupunginhallituksen puheenjohtaja ja valtuuston puheenjohtaja ovat jo möhlineet riittävästi tällä saralla.\nJanakkalan pikkuseilut pahoittavat mielensä tällaisesta kirjoittelusta, vaikka puhut pelkkää asiaa (tällä kertaa). Kerro nämä asiat nokakkain.\nHämeenlinnan nykyjohto ei osaa hoitaa kuntayhteistyötä maakunnassa, eikä suhteita kahteen naapuriin. Tältä vaikuttaa vahvasti.\nkun lukee Sarin selostusta kuntauudistuksesta, tai vaikka sitten Virkkusen selvityksiä aiheesta, ei parhaalla tahdollakaan saa selvää mihin uudistuksen lupaamat hyvät perustuvat?\nTässä hankkeessa on sama vika kuin niin monessa valtion ja kuntien kehityshankkeessa: muutostarvetta perustellaan nykytilan surkeudella, ja maalataan kuva tavoitetilanteesta, jossa ongelmat ovat ratkenneet. Kuntauudistuksessa ongelmat ratkeaa kun kunnat suurenee. Polku A:sta B:hen on kuitenkin täysin hämärän peitossa: prosessia, jolla positiiviset lopputulokset konkreettisesti saavutetaan, ei osata kuvata. Miten-kyselijät leimataan 1700-luvulle haikailijoiksi ja vanhaan ankkuroitujiksi.\nVirkkunen luettelee: kuntaliitoksista on muutakin taloudellista hyötyä kuin hallinnon päällekkäisyyksien purku, esimerkkeinä suuremman kunnan aseman työnantajana vahvistuminen, toiminnan elinkeinoelämän suuntaan aktivoituminen ja yhdyskuntarakenteen eheytyminen.\nEdelliset ovat kaikki erittäin geneerisiä hyviä (?), joiden sisältö ja vaikuttavuus kuntalaisten palveluiden kustannuksiin, saatavuuteen ja turvaamiseen voivat olla mitä hyvänsä. Näkemättä ovat vielä ne objektiiviset analyysit, joilla kaavaillun uudistuksen vaikuttavuutta ja tuloksia voitaisiin etukäteen määrällisesti tai laadullisesti mitenkään arvioida. Kuntien ja toteutuneiden liitosten statistiikka ei anna uudistukselle mitään tukea. Pääosa keskustelusta keskittyy toistaiseksi pelkkiin mielikuviin ”himmeleistä” ja hevoskärryajan organisaatioista.\nHallituksessa kuntauudistuksen epäonnistumista ei tarvitse pelätä, eikä vaivata päätään yksityiskohdilla. Kyllä kunnat saa yhdistymään ilman pakkoa kuten Stalin sai kissan syömään sinappia: ei ole pakko nuolla, kulje sitten pylly sinapissa… Jäljet uudet suurkunnat korjaavat siten kuin ovat tähänkin asti osanneet: ”palvelurakenteen” muutoksilla, ja veroäyrillä. Siitä jo onkin kokemusta.\nSarin mainitsema esimerkki kuvaa hyvin uudistuksen perusteluissa käytettävää puhetapaa: ”Laskelmat veroprosenteista ilman valtionosuuksia, tuovat esiin missä mennään. Esimerkiksi Janakkala saa verotulon tasausta yli 70 euroa asukasta kohden, kun taas jokainen hämeenlinnalainen maksaa muihin kuntiin 80 euroa. Olosuhteet eivät merkittävästi muutu rajan yli mentäessä.”\nKaikki nyökkäävät ja ovat ymmärtävinään – kuulostaa älykkäältä?\nKuka esittää jatkokysymyksen: eli, mitä sitten? Jos kuntarajat piirretään uudelleen Hämeenlinnan ja Janakkalan ympäri, mikä muuttuu em. laskelmassa konkreettisten rahavirojen suhteen?\nEnnen kuin muita uskottavia mekanismeja esitellään arvioitavaksi, ennuste on että uusi Hämeenlinna päättäisi palvelurakenteen muutoksista siten, ettei tuota 80 € / entisen HML:n asukas enää siirretä entisen Janakkalan alueelle.\nNiin kauan kuin kuntauudistuksen vaikutusmekanismia ei lähdetä johtamaan uuden suurkunnan kaikista palveluiden tarvitsijoista taaksepäin tarvittavan palvelurakenteen selvittämiseksi, kyse on suuren hubriksen voimalla ajettavasta laatikkoleikistä, jonka maksajiksi päätyvät heikoimmat.\nNuoremman sukupolven edustaja sanoo:\nKokoomuslaisessa retoriikassa on kysymys vain mielikuvilla pelaamisesta. Mikäli asioista puhuttaisiin niiden oikeilla nimillä tällaiset kusetukset eivät koskaan menisi läpi oikeassa demokratiassa. Kokoomuksella on takanaan koko suomalainen media, joka ei tällaisista asioista pihahda sanaakaan.\nEsimerkiksi tässä kokoomuslaisen retoriikan termissä, ”työssäkäyntialueisiin perustuvassa kuntarakenneuudistuksessa”, on kysymys samasta asiasta kuin ”yleiseurooppalaisessa vastuunkannossa” eli Euroopan unionin liittovaltiokehityksessä, tosin vain pienemmässä mittakaavassa. Suomessa kokoomus pyrkii kaventamaan kuntien itsemääräämisoikeutta ja heikentämään lähidemokratiaa siirtämällä poliittisen päätöksenteon kunnista kuntalaisten ulottumattomiin suurempiin yksiköikköihin eli ”työssäkäynti alueisiin perustuviin maakuntakeskuksiin”. Aivan samalla tavalla kokoomus haluaa luovuttaa Suomen valtion itsenäisen poliittisen päätöksentekovallan Brysseliin, Euroopan unionin ytimeen, suomalaisten ulottumattomiin, jolloin Suomesta tehdään riistetettävä provinssi suuressa ja mahtavassa Eurostoliitossa.\nJokaisen suomalaisen pitäisi herätä siihen, minkälaisia arvoja nykyinen Kansallinen Kokoomus [sic!] edustaa. Verojen keräämisellä pitäisi olla jokin yhteiskunnallinen oikeutus eli niiden käyttäminen yhteiseen hyvään kuten demokratian, turvallisuuden, yleisen viihtyisyyden, infrastruktuurin, ympäristönsuojelun yms. yleishyödyllisten asioiden edistämiseen. Kokoomus ajaa korkeita veroja, jotta Jyrki Katainen, Alexander Stubb yms. kokoomuslaiset pellet saisivat lahjoittaa suomalaisten kansallisvarallisuuden Euroopan unionin ytimeen muiden maiden nyökkäillessä Euroopan unionin päättävissä pöydissä.\nNäköjään minäkin osaan olla kärkevä;) kun kommenttini koetaan nokitteluksi. Sinänsä omaa viestintäni kehittämistä kun yleensä syytetään liiallisesta pyörittelystä… Jos ja kun lehdessä on selkeitä virheitä, on syytä korjata ne. Puoluevaltuuston puheenjohtajana on jopa velvollisuuteni korjata Kokoomukseen puolueena osoitetut virheelliset argumentit. Kunnanjohtaja Anna-Mari Ahosen kanssa taas meillä on hyvät ja laajat keskustelusuhteet, ja jatkoin keskustelua tavasta organisoida toimintaa, enkä millään muotoa osaa ajatella että hän kuvittelisi sen olevan jotenkin nokittelua, vaan asioista keskustelemista. Ja ehdottomasti, ehdottomasti, molemmin puolin on kuunneltava ja keskusteltava avoimesti ja toisia arvostaen asioista. Tässä on edetty mainiosti kuluneella kaudella. Ja tässäkään kohdassa ei kannata ihan kaikkea uskoa mitä armas maakuntalehtemme kirjoittaa…\nKuntauudistuksessa olennaista on että päätökset tekevät demokraattisesti valitut elimet, kuntien valtuustot eikä epämääräiset himmelit. Lähivaikuttamisen lisääminen on olennainen osa kuntakoon kasvaessa. Ja aika huikea väite että koko media olisi Kokoomuksen hallussa, kun lehtiä lukee, ei ihan näin taida olla…ja hyvä niin.\nValtionosuuksien tasauksista: miksi ihmeessä hämeenlinnalaisten pitäisi maksaa naapureiden menoja ja tuottaa lisäarvopalveluita myös naapureiden käyttöön, ilman korvausta? Keskeisin hyöty isommista, vahvoista peruskunnista liittyy kuitenkin pitkän tähtäimen tekemiseen ja kestävään kehitykseen. Maankäytön, liikenteen ja palveluverkon suunnittelu selkiytyy.\nSamat tahot jotka halajaa avointa keskustelua, eivät valitettavasti usein kestä sitä asiapohjaisesti, vaan kun argumentit vähenee, aletaan valitettavan usein rääpiä henkilöitä.\nJoskus ihmetyttää tämä nykypäivinä vallitseva ”suuruuden utopia”. Puhutaan maailmanhallituksesta (paavi), Euroopan liittovaltiosta, suurkunnista, suurkouluista, suurkeittiöistä, suuryhtiöistä jne. Ja aina vedotaan siihen maagiseen kustannustehokkuuteen. Onko kukaan joskus todella laskenut, kuinka paljon suuruuden tavoittelulla todella kerrannaisvaikutuksineen säästetään?. Nimittäin suuruuden ja keskittämisen lieveilmiöinä usein tulee mukaan hallinnon kasvottomuus, saneeraamiset, irtisanomiset, työttömyyden lisääntyminen ja varsinkin suurkunnissa reuna-alueiden palvelujen heikentyminen ja lopulta väestön voimakas väheneminen syrjäseuduilta. Nämäkin asiat maksavat yhteiskunnalle sekä rahallisesti että henkisellä tasolla. Omassa työssäni konsulttina, ja useissa yhdentymisprojekteissa mukana olleena, olen usein havainnut, että ei se suuruuden maksimoiminen ole aina se paras, ja eikä edes tehokkain, keino kuntien toiminnan tehostamiseksi. Muitakin vaihtoehtoja olisi olemassa, mutta niitä ei vain tässä ”suuruuden huumassa” haluta selvittää. Tietysti jos nyt haluttaisiin olla oikein maksimaalisen kustannustehokkaita, niin eikö koko Suomen väestön voisi siirtää asumaan pääkaupunkiseudulle kehä kolmosen sisäpuolelle? Tällöin tämä suuruuden ja keskittämisen ideologia saavuttaisi huippunsa. Mutta olisimmeko silloin nykyistä tyytyväisempiä ja onnellisempia? Epäilenpä vaan…\njoo, eiköhän tässä suuruuden ekonomiassa ja kuntarakenneuudistuksessakin, koko julkisen hallinnon uudistamisessakin, ole kultainen keskitie olemassa ja löydettävissä. Ei laidasta laitaan vaan parasta mahdollista kokonaisuutta. Nykyiseenkään ei olla tyytyväisiä, ja nykyinen ei ole riittävän hyvä. Ei nyt eikä eteenkään tulevaisuudessa.\nMillä tavalla lähivaikuttaminen eli lähidemokratia ja ihmisten oikeus päättää omaa elinympäristöään koskevista päätöksistä paranee kuntaliitoksilla?\nMinun käsittääkseni työssäkäyntialueisiin perustuvilla kuntaliitoksilla valta keskittyy alati pienevän eliitin käsiin, vaikka kyseiset päättäjät valittaisiinkin niin sanotuilla demokraattisilla vaaleilla. Puoluekuri on se asia, millä muun muassa kokoomus ajaa läpi näitä valtakunnallisia ja kuntatasolla tapahtuvia kansanvallan keskittämishankkeitaan.\nToisin sanoen jatkossa esimerkiksi kaupunginosatasolla ei pystytä enää edes nykyisessä määrin vaikuttamaan paikallisiin poliittisiin päätöksiin. Tätä perustellaan jollain epämääräisellä ”tehokkuudella”, mistä ei ole mitään takeita.\nLähidemokratian pitäminen omissa käsissä on yksi tärkeimmistä motivaatiotekijöistä maksaa veroja. Minä en halua, että asuinalueeni asioista päättävät janakkalalaiset, hauholaiset, tuuloslaiset, lammilaiset ja renkolaiset. En myöskään usko, että he haluavat, että hämeenlinnalaiset alkavat sanella kuntaliitoksen myötä minkälaisia poliittisia päätöksiä kyseisissä pitäjissä tehdään.\nvoisitko täsmentää kantasi valtionosuuksien tasaukseen, ja miksi ylipäätänsä otit asian mukaan tähän keskusteluun?\nAloituksessa kirjoitat: ”Ihmisten ja alueiden välisten erojen tasaus on pohjoismaisen hyvinvointiyhteiskunnan perusta. Siitä onkin pidettävä kiinni koko Suomen asuttuna pitämiseksi ja tasa-arvon edistämiseksi. Valtionosuusjärjestelmä on Suomen nykyisen kuntarakenteen koossapitäjä ja siksi olennainen muutosprosessin väline.”\nKommentissa hieman myöhemmin lataat: ”Valtionosuuksien tasauksista: miksi ihmeessä hämeenlinnalaisten pitäisi maksaa naapureiden menoja ja tuottaa lisäarvopalveluita myös naapureiden käyttöön, ilman korvausta?”\nEli siis niin mitä? Vaikuttaa hiukan leikkaa-liimaa-touhulta…\n4.11. päivitetyn laskelman mukaan Hml ”menettää” ensi vuonna 63 € / asukas, Janakkala ”voittaa” saman verran. Kun Helsingin seudun kunnat maksavat 75% kunnilta kerättävästä 760 M€ tasauspotista, Kanta-Hämeen kunnat yhteensäkin saavat tasausta alle 10 M€ eli alle 2% verotuloistaan.\nValtionosuuksien tasauksessa on paljon enemmän kyse alueiden kuin kuntien välisestä tasapainosta, eikä iso kuva siitä muutu, yhdistellään Hämeenlinnaa naapurikuntiinsa sitten miten tahansa. Yhdistämällä ”työssäkäyntialueen” Hattulan, Janakkalan, Hausjärven ja Riihimäen Hämeenlinnaan oltaisiin edelleen melkein se sama 4 milliä pakkasella kuin Hämeenlinna yksin, prosentuaalisesti tasausmenetys toki putoaisi kahdesta yhteen prosenttia verotuloista.\nMitäs sitten tehtäisiin? Miten esimerkkeinä mainitsemasi maankäytön, liikenteen ja palveluverkon suunnittelu selkiytyisi, ja mistä edellämainituissa osa-alueissa ne säästöt tehtäisiin joilla uuden kunnan ulkorajoilla asuvien palvelut turvattaisiin? Vaan kävisikö niin, että kuntaan syntyisi sisäinen muuttoliike uusilta periferioiksi muuttuneilta alueilta vanhoihin kaupunkikeskuksiin. Kunnan sisäinen muuttoliike on kallista lystiä sekin.\nKyllä edelleen odotan hankkeen ajajilta objektiivisia, konkreettisia analyysejä siitä, miten mainostetut hyvät saavutetaan kuntakokoa kasvattamalla. Pelkistä mielikuvista ei riitä aineksia rakentavaan keskusteluun.\nTarkennus edelliseen: Helsingin seudun kunnat maksavat NETTONA 75 % tasauspotista, Kanta-Hämeen kunnat saavat NETTONA 10 milliä, eli noin 2 % verotuloistaan tasausta: 16,5 milliä plussaa, 6,7 milliä miinusta, josta HML osuus vajaa 4,2 milliä.\nJos nyt valtion verotulontasaukseen mennään ja tarkkoihin summiin, niin 2010 osalta:\nHämeenlinna maksaa -5 243 868€, eli n -80€/asukas\nHattula saa +644 746t€, eli n 68€/as\nJanakkala saa +1 151 851€, eli n 70€/as\nNettona seutu maksaa ulos -3 445t€. Näin mustavalkoinenhan asia ei toki ole ja varmaankin tasausjärjestelmää tullaan muuttamaan kuntarakennetyön aikana jollain tavalla – ei siten että nämä luvut nollataan, mutta toivottavasti kannustavammaksi:))\nVerotuloihin perustuvan valtionosuuksien tasauksen ennakkotieto vuodelle 2012 on laskettu vuoden 2010 lopullisilla verotiedoilla, julkaistu 4.11.2011.\nHämeenlinna maksaa 63 €/asukas eli 4.166.969 €\nHattula maksaa 18 €/asukas eli 173.126 €\nJanakkala saa 63 €/asukas eli 1.053.836 €\nNettona em. kolme kuntaa maksaa vajaa 3,3 M€ vuonna 2012.\nValtion ja kuntien talous on makrotasolla täysin kestämättömällä uralla. Valtion näkökulmasta se tarkoittaa sitä (ks. VATT Tutkimukset 167 syyskuu 2011), että valtio siirtää julkisten palveluiden rahoituksen painopistettä tasausjärjestelmästä kuntien omaan verotukseen. Kiinteistöverotus on yhtenä painopisteenä, koska jo toteutunut data osoittaa kunnallisveron tuoton niiavan vaikka prosentti nousee. Taantumassa näin tulee käymään vielä selvemmin, jolloin taloudellisesta toimeliaisuudesta riippumattomat verot ovat kunnan kasöörin parhaita kavereita.\nJoten mainitsemasi kannustavuus tulee toteutumaan siten, että kuntakokoa kasvattamalla kunnat menettävät tasausrahaa vain paljon, nykyiselleen jäämällä helvetin paljon. Siinä on se vapaaehtoisuuteen perustuva valtiovallan ohjaus.\nEi siinä mitään, tulossa ovat ajat jolloin kun rahaa ei ole, niin sitä ei ole. Pointti vain on se, että nykyinen kuntauudistuskeskustelu ei tuo mitään uutta tai konkreettista siihen, miten rankasti hupenevat resurssit tullaan kohdistamaan suurkuntien alueella toteutettaviin palveluihin.\nAsian perustelu kuntien ja niiden palveluiden pelastamisella on sairasta huumoria.\nTarkennus edelliseen: valtio tulee siirtämään palveluiden rahoituksen painopistettä valtionosuusjärjestelmästä (jonka osa tasaus on) kuntien omaan verotukseen. Näin siksi, että ikäntyvän kansan hoitamiseksi tarvittavien veronkorotusten määrä muodostuu erittäin suureksi, ja valtion toteuttamina ne haittaavat kansantuotteen kehitystä enemmän kuin jos korotukset toteuttaa kunnat.\nKun edellä kirjoitin tasausrahan menetyksestä, tarkoitus oli kirjoittaa valtionosuuksien menetyksestä – tasauksia tarvitaan valtionosuuksien tasosta huolimatta, mutta voivat nekin toimia ”kannustusinstrumentteina”.\nOlen kaimani kanssa samaa mieltä, että kuntauudistuksesta käydään keskustelua termeillä, jota kansalaiset ja eivätkä poliitikotkaan ymmärrä.\nMinusta on väärin moittia naapureita hallintohimmelleistä. Ei esimerkiksi Hattulassa tarvitse ihmetellä, mistä jonopäivät keskussairaalassa syntyvät, kun prosessi on hallinnassa ja jonopäiviä ei ole!\nOlen Kari I:n tavoin esittänyt, että nyt pitäisi keskustella ensisijaisesti palveluprosessien kehittämisestä. Mitä muutetaan ja miten? Milloin keskustelussa päästään asiaan?\nVapaaehtoinen kuntaliitos on kuin osto- ja myyntitapahtuma. Kuntalaiset esittävät päättäjille muutaman kysymyksen: Mikä muuttuu ja miten minä siitä hyödyn? Mitä menetän, jos kuntaliitosta ei tehdä?\nEn muuten ole käydyssä keskusteluissa vielä saanut konkreettisia vastauksia näihin kysymyksiin.\nOlen ihan samaa mieltä, että olennaista on palvelut edellä kehittäminen. Olen ehdottomasti sitä mieltä, että kuntarajoilla ei ole mitään merkitystä, jos muuten päästään kokonaisuuden kannalta järkeviin ratkaisuihin maankäytöstä, palveluista kaikkineen, ulkosuhteista, elinkeinopolitiikasta, liikenneratkaisuista- noin esimerkkeinä- ja kaiken tämän rahoittamisesta.\nKovin kummosesti tämä ei ole seudullamme edennyt;) ottamatta kantaa kenen on vika, niin niin kauan kuin rahat ja vastuu ei ole samassa kassissa, ei näytä hommat toimivan. Tietty jos tehdään kuten Forssassa, eli pannaan yhteisen hyvinvointikuntayhtymään liki tai jopa yli 60% kunnan menoista, homma voisi toimia.\nJa jos tätä eivät poliitikot ymmärrä, niin huonosti on asiat;) Ilkkala on oikeassa siinä että kyse on koko julkisen talouden kriisistä, ei vain yksittäisten kuntien tai kuntayhtymien tai valtion kriisistä. Ja siksi kaikkia rakenteita on tarkasteltava ja arvioitava kriittisesti.\nJa vielä tuosta valtionosuusjärjestelmästä: aiemmassa kommentissani halusin avata hieman mistä koko hommassa on kyse. VOS on täysin perusteltu lähtökohdiltaan, mutta tällä hetkellä se ei tuota parasta mahdollista kokonaisuutta, saatika että ohjaisi järkeviin ratkaisuihin.\nEli tästä näkökulmasta kuvaamani, tai jopa Ilkkalan korjaamat seudun tasausluvut, eivät ole järkeviä, mitenkään kokonaisuuden kannalta.


Möttölän kausi päättyi ”yhteen uran suurimmista pettymyksistä”\n9.5.2008 Suomen koripallomaajoukkueen kapteenin Hanno Möttölän kausi päättyi ennenaikaisesti Kreikan liigan puolivälieriin. Maroussi voitti ratkaisevan puolivälierän vieraissa lukemin 85-79 lähettäen Möttölän edustaman Aris Thessalonikin kesälomalle.\nVälieräpaikan lisäksi puolivälieräsarjassa oli pelissä mahdollisuus lunastaa paikka Euroliigassa, jossa Aris kuluvalla kaudella selviytyi 16 parhaan joukkoon.\n- Tämä tappio on yksi ammattilaisurani suurimmista pettymyksiä. Tämä joukkue ja ennen kaikkea upea organisaatio olisi ansainnut Euroliiga-paikan ensi kaudelle, mutta nyt se jäi vain haaveeksi, kommentoi pettynyt Möttölä, joka 18 peliminuutissaan kokosi tehot 4/3.\nKanadalaissuomalaisen Gordon Herbertin luotsaama Aris oli ratkaisupelissä pahimmillaan tappiolla 14 pisteellä (56-70). Joukkue nousi vielä reilut kaksi minuuttia ennen loppua Darius Washintonin kolmosella lukemiin 72-75, mutta lopussa Maroussi ei erehtynyt vapaaheitoissaan varmistaen välieräpaikkansa. Maroussi voitti vierasvoittojen tahdissa kulkeneen ottelusarjan voitoin 2-1.\n- Maroussi oli yksinkertaisesti parempi joukkue ja pelasi huomattavasti kurinalaisemmin kuin me. Heidän pelaajat noudattivat valmentajansa ohjeita, kun taas me emme tähän kyenneet. Gordie (Herbert) teki upeaa työtä koko kauden joukkueemme eteen, mutta aina ei pelaajien kemiat ja erilaiset pelaajatyypit loksahda kohdalleen ja näin kävi tänä vuonna Ariksen kanssa, Möttölä selvittää.\nPettymyksestä huolimatta Möttölä löytää sanat kuvaamaan Kreikassa vietettyä kautta.\n- Aris on ylivoimaisesti paras organisaatio, jossa olen Euroopassa pelannut ja fanit ovat olleet upeita. Olemme viihtyneet perheeni kanssa täällä loistavasti ja kunhan tappion tuoma huono fiilis häipyy, jää tästä vuodesta todella hyvä muisto perheellemme, päättää Möttölä.\nAris Thessaloniki selvitti Euroliigassa tiensä alkusarjasta 16 parhaan joukkoon, mutta jäi ilman puolivälieräpaikkaa. Kreikan liigan runkosarjassa joukkue oli kolmas mahtiseurojen Panathinaikosin ja Olympiakosin vanavedessä.\n209-senttinen ja 31-vuotias Möttölä kirjautti kauden keskiarvoikseen Euroliigan 20 ottelussa 8,0 pistettä ja 2,8 levypalloa ollen Ariksen tarkimpia vapaaheittäjiä (82,4 %) ja kolmospyssyjä (45,9 %). Kreikassa Möttölä pelasi runkosarjassa keskimäärin vajaat 20 minuuttia tehden 7,6 pistettä ja poimien 3,9 levypalloa.\nMyös Nikkilän Sassari vaarassa pudota\nSuomen toisenkin maajoukkuejätin Antti Nikkilän kausi uhkaa päättyä ennen aikojaan. Nikkilän edustama Sassari hävisi Italian kakkosliigan puolivälierissä toisen ottelunsa ja on nyt 0-2-tappiolla ottelusarjassa Jesiä vastaan. Sassarin kannalta tilannetta pahentaa se, että joukkue pelasi kaksi ensimmäistä puolivälierää kotikentällään.\nJesi voitti toisen ottelun lukemin 89-84 siitä huolimatta, että 210-senttinen Nikkilä venyi kauden parhaaseensa. Nikkilä uurasti peräti 37 minuuttia, teki kauden ennätyspisteensä (18) ja kauhoi pelin parhaan levypallosaaliin (11).\nSassari ei saanut pelissä otetta Jesin amerikkalaistakamieheen Trent Whitingiin, joka heitti peräti 32 pistettä.\nRannikon Himki voiton päässä Venäjän finaalista\nVenäjän liigassa kantapäätään parantelevan Teemu Rannikon joukkue BC Himki otti tukevan kiinnityksen finaalipaikkaan, kun se voitti toistamiseen Ural Great Permin. Finaalipaikka heltiää kolmella voitolla.\nHimki pelasi kaksi ensimmäistä välierää kotikentällään, voitti avauspelin 101-78 ja toisen 99-90. Ottelusarja siirtyy kolmannen ja mahdollisen neljännen pelin ajaksi Permiin. Toisessa välieräparissa kohtaavat tuore Euroliigan mestari Moskovan TsSKA ja Moskovan Dynamo.


Valentine's Afternoon: g r e e n\nLipaston läheisyyteen on hakeutunut kaikkea vihreää.\nLehtikuusen oksat tuntuvat jo aika talvisilta ja tunkkaisilta, ja muistuttavat ehkä liikaa joulusta. Niiden paikalle sopisi nyt parhaiten kirsikkapuun oksat, mutta unohdin viikonloppuna ostaa niitä kukkakaupasta.\nOlen unohtanut myös tuon lipaston päällä olevan viherkasvin nimen (tiedättekö te?), mutta muistan että siitä puhuttiin ns. syrjähyppykasvina, koska se tekee noita uusia kasvustoja ruukun ulkopuolelle. Olen myös kuullut sanottavan että noista "hypyistä" sikiäisi uusia kasveja aika helposti jos ne istuttaisi omiin ruukkuihinsa. Tämä on multa jäänyt vielä testaamatta, mutta ehkä koitan sitä vähän keväämmällä, kun näitä puuhia voi tehdä ulkona.\n/ Green stuff in the living room.\nlabels: /design, /furniture, /greens, /home, /home deco, /second hand\nAnonyymi 20.2.2014 9.50\nKukka taitaa olla rönsylilja. T. Anu\nAnnika 21.2.2014 7.45\nHei kiitos! Googletin rönsyliljan ja sama kasvihan tuo on. :)\nLiina / VillaILONA 20.2.2014 10.44\nVihreä ja muutkin ihanan keväiset jutut alkavat houkutella väistämättä täälläkin päin!\nAnnika 21.2.2014 7.46\nNiin kivaa! Kevät on ihanaa aikaa :)\nMaija / Pihkala 20.2.2014 18.03\nMulla on myös kauhea kasvikuume, hassua miten se vihreä alkaakin houkutella joka vuosi tähän samaan aikaan... :)\nTäällä olisi pieni kyssärihaaste:\nAnnika 21.2.2014 7.50\nJoo! Kai se on sitä kun ulkona ei vielä viherrä, mutta itsellä on jo keväinen olo. Tulee haalittua vihreää ja sipulikukkia kotiin :)\nKävinkin jo pikaisesti tsekkaamassa kysymykset. Kiitos haasteesta, toteutan!\nSaija 21.2.2014 0.01\nVihreän ja valkoisen yhdistelmä on aina vaan niin ihana. Kaunis tuo tuoli myös.\nAnnika 21.2.2014 7.53\nTaas mokasin vastaamisen. Vastaus sinulle tuossa alla. Perhanan iPad!\nAnnika 21.2.2014 7.52\nJep, toi yhdistelmä on kevään kestosuosikki. :) Tuoli on second hand - löytö viime kesältä.\nTiiu 22.2.2014 1.20\nKirjorönsyliljahan se siinä. :) Noita on tullut vastaan tässä syksyn ja talven aikana enemmän kuin laki sallii - niitä kun löytyy koululta miltei joka huoneesta. :D\nEi siinä, kaunis kasvi tuo on, mutta meillä puutarhurikoulussa(!!) nuo rönsyilevät ihan mahdottomasti, jokaisesta yksilöstä roikkuu vähintään kolme poikasta. :D\nAnnika 25.2.2014 11.34\nKiitos tästä infosta :) Toi on mun mielestä hauska kasvi :)\nTiiu 26.2.2014 21.58\nJos haluat rönsyistä kasvattaa omia kasveja, sekin onnistuu. En muista ihan satavarmasti, mutta opettajamme mainitsi näiden poikasten kasvattamisesta sen verran, että niitä ei saa irrottaa emosta, vaan ne istutetaan omaan astiaan ensin ja vasta kun ovat tehneet juuria ne voi leikata pois emosta.\nMutta tosiaan en ole ihan 100% varma tästä! :D\nVoin varmistaa asian vielä koulusta ensi viikolla. :)


Lupaukset lunastettu - LANKAHELVETTI\nTein uudenvuoden lupauksia. Niin varmasti moni muukin, mutta kuinka moni ne sitten loppupeleissa lunastaa? Täytyy myöntää, että on niitä jäänyt miultakin lunastamatta ja taitaa olla nyt eka kerta ikinä kun tosiaan lunastin lupaukseni. Lupasin opetella palmikot sekä opetella neulomaan kahdet sukat kerrallaan pyöröpuikoilla ja haastaa itseäni ylipäätään tänä vuonna neulomisen saralla. Noh, palmikot on jo hyvin hallussa, haasteina opeteltu vähän kirjoneuleita ja nyt on magic looppikin otettu haltuun.\nInstagramissa jo hehkuttelinkin ja laittelin paljon kuvia tekovaiheista, sieltä osa on voinut etukäteen jo kurkkia niinkuin tavallisestikin. Mie jopa ihmettelen, miten suht vähällä hermojen menetyksellä tästä urakasta selvittiin, vaikkakin kantapää ja silmukoiden poimiminen tuotti vähän päänvaivaa. Youtubesta videoista oli taas kerran iso apu tähän hommaan. Nyt on jo toinenkin pari loppusuoralla ja kolmas suunnitteilla perussukkia. Ajattelin ottaa varman päälle ja harjoitella perussukkia tällä tekniikalla ennenkuin taas urakoidaan palmikoita ja muuta.\nIlmoittauduin myös lankakauppa Pyöröpuikon järjestämään sukkailtaan lokakuulle, jossa opetellaan magic loop-tekniikkaa ja sukan neulomista varpaista varteen. Tiimalasikantapääkin himottaa, mutta vähän jännittää, mutta varmasti kurssilla saa apua niihinkin.\nMutta tässähän nämä, ensimmäiset taikasilmukkasukat\nLanka: Novita 7veljestä raita 70g\nTunnisteet magicloop neulominen villasukat\nAnonyymi 30 elokuuta, 2014 20:48\nOlisko motivaatioo tehä kuvallisia ohjeita tosta kantapää-hommasta? Ite en vaan millään hiffaa missä järjestyksessä teen mitäkin, tiimalasikantapää sujuu mutten tykkää siitä :D\nHenna Jokio // Lankahelvetti 30 elokuuta, 2014 21:09\nEn tiedä oisko kuvista niinkää apua mutta miuta auttoi kauheesti https://www.youtube.com/watch?v=i4iD77aJCAw tuo video :)\nAnonyymi 30 elokuuta, 2014 21:38\nKiitos. Käytitkö sinäkin kahta pyöröpuikkoa niinkuin tossa videolla? :o\nHenna Jokio // Lankahelvetti 30 elokuuta, 2014 21:54\nYhdellä pyöröpuikolla menin. tein yhdessä ne kantapään kerrokset, sitten yksitellen ne kantapään kavennukset ja tuon ohjeen mukaan sitten poimin silmukat, mikä oli mielestäni sukan hankalin kohta :)\nAnonyymi 30 elokuuta, 2014 22:00\nOukei, mä koklaan :) kiitos\nHeidi 31 elokuuta, 2014 09:20\nHeidi 31 elokuuta, 2014 10:11\nMun pitäis kans kokeilla looppausta, mutta en oo vielä uskaltautunut ;) Ehkä ens vuonna :)\nHenna Jokio // Lankahelvetti 31 elokuuta, 2014 19:18\nNoh, älähä ny! Suosittelen kovasti :)\nNonnu Neuloja 31 elokuuta, 2014 20:51\nSilmukan saalistaja 01 syyskuuta, 2014 16:07\nOnnea uudesta saavutuksesta! :) Hienolta näyttää! Täällä ekat taikasilmukkasukat synty vuosi sitten ja sen koommin en oo perinteisiin sukkapuikkoihin koskenut :)


Modernisti Kodikas: Jotain uutta terassille\nTänä vuonna en ole hurahtanut alennusmyynteihin, vaan pyrin tekemään harkittuja täsmäostoksia. Olen jo pitkään katsellut terassille uutta mattoa, sillä uuden järjestyksen myötä turkoosi puuvillamatto on yksinkertaisesti liian pieni. Lisäksi olen etsinyt pientä pöytää, jonka voisi vaihtaa tuon sohvaryhmään kuuluvan raskaan neliöpöydän tilalle.\nHobby Hallissa olivat aleprosentit kohdillaan ja ensin iskin silmäni marokkolaishenkiseen kevyennäköiseen teräspöytään. Sen kaveriksi sohville sopisi muutama tyyny, jossa olisi ripaus itämaista tunnelmaa. Syksy kun tuo tullessaan lyhdyt ja torkkupeitot, jotka täydentävät fiiliksen terassilla.\nMatto-osastolla etsin erityisesti juuttimattoa, mutta tarpeeksi suurta ei meinaa löytyä mistään. Sen sijaan löytyi Feel-vinyylimatto on helppohoitoinen ja sopii hyvin terassille. Muhkea koko 170 x 240 cm sopii tilaan hyvin. Mikäs sen mukavampaa, kun tehdä löytöjä lähes puoleen hintaan. Myriam-pöydälle jäi hintaa 39,90 e (norm. 69,90 e) ja matolle 42,90 (norm. 79 e). Nyt vain toiveikkaana odottelen, että uutukaiset näyttävät paikoillaan yhtä kivalta kuin mielikuvissani.\nMitä pidät pöydästä ja matosta? Hitti vai huti?\nLähettänyt Kerttu / Modernisti kodikas klo 21.01\nTunnisteet: ostokset, sisustus, terassi\nSanna - Luumutar 25. kesäkuuta 2014 klo 17.54\nKiva kyllä toi matto. Hitto kun sais tuon omankin terassin jonkinmoiseen kuosiin edes.... grrrrr.\nKerttu / Modernisti Kodikas 25. kesäkuuta 2014 klo 18.40\nHeh, terassikelitkin pitäisi saada kuosiin :D\nSaija /Tasapainoa tavoitellen 25. kesäkuuta 2014 klo 19.21\nHyvältä näyttää suunnitelmat. Pöytä erityylisenä tuo kokonaisuuteen kivasti kontrastia. Ja pahimman luokan alekyttäilijä nauttii aina muidenkin alelöydöistä :).\nKerttu / Modernisti Kodikas 27. kesäkuuta 2014 klo 23.15\nKiitos Saija! Onnistuneet aleostokset ovat ihan parhaita, oli ne sitten omia tai muiden :D\nSiimeksessä Minttu 25. kesäkuuta 2014 klo 21.18\nKivat ostoaikeet, sopii varmasti hyvin teille! :) Minä se vaan ihastelen muiden terasseja ja haaveilen saavani oman kuosiin (edelleenkin kalusteet kaupassa)..Mielikuva valmiista terassista kyllä on, kunhan vain sais toteutettua. Eipä sillä, että olis tarennut terassilla istua tälle kesää :D\nKerttu / Modernisti Kodikas 27. kesäkuuta 2014 klo 23.16\nEi ole kyllä oikein kelit suosineet terassia! Maanantaina saapuu lähetys, kiva päästä katsomaa osuiko tilaus oikeaan :)\nidahhh 25. kesäkuuta 2014 klo 21.40\nTykkään! Pöytä tulee varmasti näyttämään hyvältä terassillanne ja tuomaan kivaa kontrastia :) Ostin itse samanlaisen pöydän viime vuonna, pöydäksi se kyllä ei ikinä päätynyt mutta se on palvellut kivasti tarjottimena sekä pöydällä että seinällä! Siitä on siis moneksi.\nKiva kuulla! Pian pääsen mallaamaan pöytää käytönnässä :)\nAnne Malia 25. kesäkuuta 2014 klo 21.45\nKuulostaa hyvältä :) Minusta ajattelit oivasti, kun valitset ei sohviin kuuluvan pöydän. Kokonaisuudesta tulee kivampi kun kaikki ei ole samaa sarjaa. Ja tuo marokkohenkinen pöytä on kiva, vähän Tine K-henkinen.\nKerttu / Modernisti Kodikas 27. kesäkuuta 2014 klo 23.17\nHalusin jotain rikkomaan tuota linjaa, katsotaan onko pöytä hitti vai hiti livenä ;) Kiitos Anne!\nAnonyymi 26. kesäkuuta 2014 klo 10.20\nKyselin joskus teidän ulkoseinän maalia? Saitko seinämaalin selville?\nNyt meillä on kolmea valkoista maalattu laudoille, mutta vielä mahtuisi teidän sävy mukaan harkintaan....\nKerttu / Modernisti Kodikas 27. kesäkuuta 2014 klo 23.18\nMoikka Sari ja anteeksi! Unohdin ihan selvittää maalin, koska sitä ei löydy mistään papereista. Lupaan ja vannon kautta kiven ja kannon tonkia varastomme läpi, jos sieltä vielä maalipurkki löytyy. Nyt ei enää pysty lähteä ulos viileään kesäiltaan :)\nKerttu / Modernisti Kodikas 27. kesäkuuta 2014 klo 23.21\nKerttu / Modernisti Kodikas 28. kesäkuuta 2014 klo 22.03\nNo niin! Maali on Wintex talomaali, perusmaali1. Koodi on 133001010.


Ruokahommia: Karamellisoitua luumua ja vaniljarahkaa eli joulutortut uudella tapaa\nJoululeivonnaisista perinteisimmät, kuten piparit ja taatelikakku ovat ihania juuri sellaisenaan, mutta aina toisinaan tekee hyvää koittaa jotain hieman uudella tapaa. Joulutortut eivät ole koskaan kuuluneet suurimpiin suosikkeihini, niiden popsiminen on ollut enemmänkin sellainen puolipakollinen joulurituaali. Ihan jees, muttei mitään tajunnanräjäyttävää. Niinpä päätin kokeilla tänä jouluna jotain uutta.\nUuden ajan joulutortut ovat nekin luumuisia, mutta saavat lisäpotkua pehmeästä vaniljarahkasta. Tortut tehdään voitaikinasta ja tuoreet luumut karamellisoidaan nopeasti ennen uuniin menoa. Lopputulos on täyteläinen mutta raikas, jouluinen ja yksinkertaisia makuja ylistävä herkkuleivos.\nKäytin poikkeuksellisesti valmiiksi maustettua vaniljarahkaa, helppoa ja koostumukseltaan sopivan jämäkkää. Rahkan voi vallan hyvin tehdä myös itse maitorahkasta ja pienestä määrästä vaahdotettua kermaa.\nOnneksi jouluun on vielä pari viikkoa, näitä ehtii tehdä aika monta kertaa!\n3 tuoretta, violettia luumua (valitse mahdollisimman kypsiä)\nn. 2 rkl ruokosokeria\n1 paketti (500 g) voitaikinaa\nAnna voitakinan sulaa pehmeäksi ja leikkaa se neliöiksi. Viipaloi luumut. Kuumenna paistinpannulla voi ja anna sokerin sulaa voissa. Lisää luumut, anna niiden pehmetä ja hieman karamellisoitua matalalla lämmöllä. Lusikoi vaniljarahka voitaikinaneliöille. Asettele päälle pari kolme luumulohkoa per leivos. Paista uunissa 225 asteessa noin 15 minuuttia.\nResepti hieman tuunattuna Kotiliedestä.\nTunnisteet: hedelmät, joulu, joululeivos, joulutorttu, juhlat, leivos, luumu, luumutorttu, makeat leivonnaiset, rahka, vanilja, vaniljainen joulutorttu, voitaikina\nMari 9. joulukuuta 2013 klo 9.53\nVaikuttaa kokeilemisen arvoiselta perinteiden tuunaukselta!\nJanna 9. joulukuuta 2013 klo 15.59\nSuosittelen, vaihtelu virkistää! :)\nLiina 9. joulukuuta 2013 klo 18.38\nVoi aah! Ja lääh! Kuolaan.\nJanna 9. joulukuuta 2013 klo 18.43\nAnna palaa! Tosi hyvii.\nAnni 9. joulukuuta 2013 klo 22.30\nTulin vain kertomaan että lisäsin tän lukematta kirjanmerkkeihin. HAUMP!\nJanna 10. joulukuuta 2013 klo 7.10\nMaija - Köökistä kajahtaa 30. joulukuuta 2013 klo 21.13\nMitä rahkaa käytit? Kokeilin näitä Valion maustetulla vaniljarahkalla. 10 minuutin uunissaolon jälkeen kaikki näytti vielä hyvältä, mutta kun tuli aika ottaa leivokset uunista, rahka oli alkanut elää jokseenkin omaa elämäänsä uunissa. Meni sellaiseksi hiukan kökkeröiseksi ja samalla käyttämäni nektariinit valuivat leivosten päältä pois.\nEi mitään kaunokkeja siis uunista tullut, mutta hyviä silti. :D\nAnonyymi 12. joulukuuta 2014 klo 22.47\nOnnistuuko jos paistaa pannulla?


Tuhkakaupunki - Cassandra Clare - E-bok - BookBeat\nSerieVarjojen kaupungit (del 2)\n"On olemassa rohkeuden riimuja. Mutta ei mitään, mikä veisi pois pelon", Jace sanoi. "Pystytkö luomaan sellaisen, Clary?" Enemmän kuin mitään muuta Clary Fray haluaisi kaiken palaavan normaaliksi. Entiseen ei kuitenkaan ole paluuta: Varjometsästäjät eivät päästä häntä otteestaan, ei varsinkaan Jace, Claryn vastikään löytynyt veli. Kun vielä paras ystävä on muuttunut vampyyriksi, äiti on koomassa ja joku surmaa New Yorkin alamaailman lapsia, Clarylla alkaa olla tarpeeksi huolia. Lisäksi hänen ja Jacen isä, vallanhimoinen mielipuoli Valentine, saa haltuunsa jo toisen kohtalokkaista Muutoksen välineistä, joiden avulla hän voi hallita demoniarmeijaa. Mutta pahin on vasta edessä. Rakkautensa kohdetta ei voi valita eikä haluaan lahjoittaa sille, joka sen eniten ansaitsee. Aina niin rohkean Jacenkin on kohdattava suurimmat pelkonsa, ja Varjometsästäjien kohtalosta on vastuussa yksin Clary, taistelijoista kokemattomin...


Sentenced to Live: Plussia taas pitkästä aikaa\nNova 7. maaliskuuta 2016 klo 20.52\nL'Occitane tosiaankin tulee mieleen tuosta saippuasta =) Katselin tätä innoissani joskus (varmaan netistä?) ja sitten näin hinnan, ei muistaakseni ollu mikään kovin halpa joten innostus kummasti laantui =D\nAnzu-Anssu 8. maaliskuuta 2016 klo 19.50\nJoo, normihinta on 14e (suihkugeeli 18e), mutta niin kait se L'Occitanekin maksaa :D. Tää oli tarjouksessa 8,90e ja katsoin tuosta 4.jakson kuvastosta, että nyt olisi 7,90e :).\nMutta käsisaippuaksi hinta kyllä kirpaisee, mutta saapahan nyt kerran testata :D.\nPetra 7. maaliskuuta 2016 klo 21.42\nYSL:ään ajattelin oman huulipunakuponkini tuhlata :) mulla oli omissa häissä ihana huulikiillon ja -lakan sekoitus ja nyt ehdottomasti haluan jonkun tummemman ja talvisemman sävyn :)\nAnzu-Anssu 8. maaliskuuta 2016 klo 19.52\nOoo, hyvä päätös ^_^.\nMä taas en osaa oikein tummia sävyjä huulilla käyttää, kun pitäisi rajaukset tehä ja sit aina peilin edessä lisäillä, oon liian laiska :D.\nEnnemmin panostan silmämeikkiin ja huulet sitten helpot ja luonnolliset ^_^.\nMimosa 7. maaliskuuta 2016 klo 21.50\nVoi pientä kisulia :(\nItsekkin tilasin joskus tuon Oriflamen Loccitane -kopion :D Tästä Avonin kampanjasta tein tilauksen, mutta itselleni muutaman tuotteen. Keskityn sitten 5.kampanjaan, kun siihen tulee se ihana jogurtti sarja ja Vitamin Boos + 33 pistettä pitäisi lunastaa :D\nAnzu-Anssu 8. maaliskuuta 2016 klo 20.09\nJoo, vanhuus ei tule kissoillekaan yksin :/.\nMä en Avonin 4.jaksosta löytänyt itselle oikeen mitään eli en varmaan tee tilausta, ellei sitten tutuilta tule jotain tilattavaa :).\nSe 5.jakson jugurtti-sarja alkoi kyllä houkuttaa myös :D. Ja se 2-faasinen silmämeikinpoistoaine, mutta toisaalta niitä löytyy kyllä varastosta, ettei ainakaan nyt heti tarvitse ostaa kokeiluun :p. Niin ja tosiaan Naturals-uutuustuotteet kiinnostais kans.. :D\nSiitä siis vähän enemmän löytyisi kokeiltavaa :p\nMimosa 8. maaliskuuta 2016 klo 20.51\nJoko huomasit uutisen, että Oulun Sokokselle olisi tulossa Urban Decayn piste :D Kutsu Kauneuteen -lehdessä olisi ollut kuulemma vihjausta siihen suuntaan.\nAnzu-Anssu 8. maaliskuuta 2016 klo 22.00\nMITÄHHH ??!!??? :O\nTää tulee niin olemaan turmiollinen tieto mun lompakolle :D :D\nTännehän ei vielä tuota lehteä tule, niin en oo tosiaan tuosta ollut tietoinen :D\nPetra 9. maaliskuuta 2016 klo 21.48\nOli kyllä ihan superuutinen tuo! (Lompakko sanoo kyllä toista..)\nAnzu-Anssu 10. maaliskuuta 2016 klo 20.44\nAivan uskomatonta, että viimein tännekin jotain tuollaista tulee!\nTuo kyllä viimeisteli sen päätöksen, että mä tulen käymään Sokoksella (ja samalla siis Valkeassa) huomattavan usein :D.\nAnonyymi 8. maaliskuuta 2016 klo 22.30\nTuo Sensain hoitovesi on ihanaa. Ja riittoisaa. Tuntuu kosteuttavalta kun sen taputtelee kasvoille. Mulla iso pullo kestänyt jo yli puoli vuotta.\nAnzu-Anssu 9. maaliskuuta 2016 klo 21.14\nJoo, se kosteuttava fiilis on aivan huikea <3.\nJa on riittoisaa, ei oo juurikaan 20ml minipullo huvennut vaikka nyt oon kuukauden päivät päivittäin käyttänyt!


Villa Mezzo: Puutarhatouhuja ja luonnon ihmeitä\nTakapihan rhodot saivat tänään kaksi uutta kaveria. Kävin ostamassa lannoitteita, multaa ja kuoriketta, ja matkaan tarttui samalla myös kaksi pientä, napakkaa rhodoa. Vanhat rhodot lannoitin ja nyt toivon, että nuput jaksavat kasvaa hyvin. Viime keväänä kukat olivat upeat.\nIstutuspuuhan jälkeen siirryin nurmikon kimppuun kera haravointi-/ ilmastointikoneen. Tuo härpätin on ostettu vuonna miekka ja kirves, mutta uskollisesti jaksaa edelleen rapsutella nurmikkoa. Mokomasta pienestä ruohoalueesta tuli pari kottikärrillistä heinää. Koska piha on havupuuvoittoisen metsän reunassa, sammalta kertyy joka paikkaan, myös nurmikolle. Vaikka sammaleesta pidänkin erityisen paljon, niin nurmikolle sitä en halaja. Tämä toimenpide on auttanut pitämään sammaleen vähän pienemmässä roolissa. Rapsuttelun jälkeen nurmi sai kevätlannoitteet.\nTarhakylmänkukka ja kevätesikko ovat ryhtyneet myös kukkimaan. Laventeli jaksaa kukkia hyvin kasvihuoneen suojassa. Siirrän laventelit pihalle, kunhan kelit hieman lämpenevät.\nKoivuissa on jo hiirenkorvat, ainakin melkein. Mustaherukka pukka mukavasti myös lehteä ja bonsaimaiseksi leikattu lehtikuusikin kivikkopuutarhan puolella jaksaa työntää uutta neulasta, vaikka sitä ankaralla kädellä karsinkin.\nKangaskarhunsammal on valloittanut takapihalla turveharkkojen pinnan. Siitä olen erityisen iloinen. Kastelin pihan perustamisen yhteydessä piimävedellä turveharkkoja siinä toivossa, että sammal valloittaisi siinä paikkansa. Joko toimenpide tepsi tai sitten luontoäiti hoiti homman :)\nTänä keväänä pihapiirissä on havaittu paljon erilaisia lintuja tai sitten niihin on vain nyt tullut kiinnitetyksi enemmn huomiota. Käpytikka viihtyi takapihan koivussa toivin jos toisenkin ja vanhimmainen tyttäristä sai napattua hyviä kuvia kauniista tikasta.\nKävin takametsässä katselemassa valkovuokkoja ja silmiini osui oksan päässä nököttävä öttiäinen. Tätä yksilöä en tunnistanut. Tietääköhän teistä joku, mikä ötökkä tässä on pitkän "pistimen" kanssa? Hauskan näköinen tämä kaveri kuitenkin on.\nTunnisteet: eläimet, ilo, kevät, luonnon ihmeet, puutarha\nAirisrannan Päivi 4.5.2015 11.39\nTeillähän alkaa puutarha jo suorastaan kukoistaa! Tuo pikku ötökkä on hauskannäköinen kaveri, mutta enpä tosiaan tiedä, mikä se mahtaa olla. Kivan kuvan olet siitä kyllä saanut. :)\nAnu VillaMezzosta 4.5.2015 20.26\nYhden osan olen saanut nyt kuntoon. Kivipihan imurointi ja perkaus olisi seuraavaksi vuorossa. Taitaa mennä viikonloppuun ennen kun sinne hommiin leipätyöltä ehdin.\nTaina K 4.5.2015 21.51\nOho, mitä kuvia! Varsinkin tuo ötökkäkuva! Miten sait noin tarkan pienestä olennosta?:) Puutarhanne näyttää tosi kivalle. Kiitos kierroksesta, tulen mielelläni uudelleen tutkimaan kasvunihmeitä!<3\nAnu VillaMezzosta 4.5.2015 21.58\nEn kyllä tunnusta olevani mitenkään hyvä kuvaaja, mutta tutustun juuri tuohon kamerani saloihin ja harjoittelen. Kameran linssin läpi mailma näyttää erilaiselta!\nMukava, kun pidit kierroksesta. Ensi viikonloppuna siirrynkin kivipihan puolelle hommiin.\nMari L 7.5.2015 8.30\nHyviä kuvia! Ihanasti teillä on jo mun lempparikasvikin kukassa (tarhakylmänkukka). Aika hurja piikki on kaverilla.\nAnu VillaMezzosta 8.5.2015 7.15\nKiitos Mari ja tervetuloa lukijaksi!\nTuo tarhakylmänkukka muistuttaa paljon kangasvuokkoa.\nJovelan Johanna 7.5.2015 12.36\nMelkein hörähdin nauruun, kun katselin vuorotellen tuota sinne luotua siisteyttä, tasaisuutta ja hallittua kauneutta verraten sitä tuohon kumpereiseen epätoivolaan köökkipuutarhamme puolella ;DD Täällä kun on justiinsa sitä itseään. Ihanaa nähdä tuollaisia rauhottamoita (ja valmistautua tannertaistoon täällä) ;)\nAnu VillaMezzosta 8.5.2015 7.20\nKiitos Johanna! Täällä kotipihalla on suoraa, mutta maalla kylläkään ei :)\nJos siellä teillä ryhtyisi vaateroimaan, niin saisi varmaankin monta vuotta kaivaa kiviä ylös :D\nJokos olet siirtänyt tomaatit ym kasvareihin?\nSisustEllen 9.5.2015 16.18\nOnpa ihania kuvia, varsinkin nuo lähikuvat oksista, sammaleesta ja itikasta ovat ihan mahtavia<3\nAnu VillaMezzosta 9.5.2015 22.38\nKiitos paljon :) Kaikki nämä kuvat on ottetu pihaltamme. Luonto on ihmeelliseen kaunis, kun sitä ryhtyy tarkemmin tutkailemaan.


NIKO-projekti I Asiantuntija vastaa\nAsiantuntija vastaa -osiossa NIKO-asiantuntijat vastaavat lähetettyihin kysymyksiin. Asiantuntijamme ovat terveydenhuolto- ja koulutusalan ammattilaisia. Jos lähetät oman kysymyksen, saat siihen vastauksen viikon sisällä kysymyksen saapumisesta meille. Lähetä kysymyksesi tämän sivun lomakkeella. Alla muutamia usein kysyttyjä kysymyksiä, joita klikkaamalla pääset suoraan vastaukseen.\nMitä haittoja nuuskasta on nuoren terveydelle?\nMiten nuuskasta pääsee eroon?\nMiksi nikotiinituotteet ovat haitallisia urheilevalle nuorelle?\nMillaisia vieroitusoireita nikotiinituotteiden käytön lopettamisesta seuraa?\nMikä sähkösavuke on?\nMitä sähkösavukkeet sisältävät?\nOnko haitallista, jos käyttää nikotiinituotteita vain harvoin ja vähän?\nMillaisia suumuutoksia nuuskan käyttö aiheuttaa?\nMinkälaista riippuvuutta tupakasta aiheutuu?\nQ: Mitä haittoja nuuskasta on nuoren terveydelle?\nA: Nuuska aiheuttaa huomattavia haittavaikutuksia terveydelle ja sisältää runsaasti elimistölle haitallisia ainesosia, kuten raskasmetallia, hiekkaa, lasinsiruja ja erilaisia karsinogeeneja eli syöpää aiheuttavia tekijöitä.\nJo lyhytaikainen nuuskan käyttö aiheuttaa voimakkaan nikotiiniriippuvuuden. Nuuskassa on huomattavasti enemmän nikotiinia kuin esimerkiksi savukkeissa. Nuuska vaurioittaa hampaita, ikeniä ja suuonteloa, aiheuttaa sydän- ja verisuonisairauksia (rytmihäiriöistä tukoksiin) sekä vaikuttaa keskushermostoon aiheuttaen keskittymisen, muistin ja oppimisen vaikeuksia. Jo lyhytaikainen käyttö aiheuttaa muutoksia nuoren kehittyville aivoille! Nuuskan ja muiden nikotiinituotteiden käyttö vaikuttaa nuoren suorituskykyyn urheilussa ja altistaa urheiluvammoille. Nikotiinituotteiden käyttö heikentää erektiota.\nSuu- ja hammasvauriot (ikenien vetäytyminen, värjäytymiset ja iensairaudet) eivät palaudu käytön lopettamisen jälkeen.\nQ: Mitä nuuska on?\nA: Nuuska on suussa käytettävä tupakkajauheesta tehty kostea tyyny/ möykky tai nenään vedettävä kuiva tupakkajauhe. Kosteaa nuuskaa käytetään suussa irtonuuskana tai annosnuuskana. Annosnuuska eli pussinuuska on pakattu pieniä teepusseja muistuttaviin käyttövalmiisiin annospusseihin, joita laitetaan myös ylähuulen alle. Nuuska-annospusseissa on noin 3-8 mg nikotiinia. Nuuskaan lisätään myös aromi- ja makuaineita, joilla peitetään tupakan makua ja tehdään nuuskasta miellyttävämpää ja houkuttelevampaa.\nQ:Mitä nuuska sisältää?\nA: Tupakkamassaan lisätään valmistuksen yhteydessä muun muassa vettä, säilöntäaineita ja kosteutta ylläpitäviä aineita sekä makuaineita ja sokeria. Nuuska sisältää 2500 erilaista kemikaalia. Tässä on mukana monia myrkkyjä, kuten raskasmetalleja ( lyijyä ja kadmiumia), sekä jäämiä tuholais- ja kasvimyrkyistä. Nuuska sisältää lisäksi 28 karsinogeenia eli syöpää aiheuttavaa ainetta ja voimakasta stimulanttia, nikotiinia.\nNuuskan sisältämät vaaralliset aineet imeytyvät verenkiertoon suun limakalvon läpi. Osa nuuskasta tulee myös syljen mukana niellyksi, joten sen sisältämät haitalliset aineet pääsevät mahalaukkuun ja sitä kautta verenkiertoon. Verenkierrossa vaaralliset aineet kulkeutuvat kaikkialle elimistöön.\nQ: Miten nuuskasta pääsee eroon?\nA: Kun vähentää nuuskan käyttöä joka päivä, veren nikotiinipitoisuus laskee hitaasti. Tämä lieventää vieroitusoireita sitten, kun lopettaa kokonaan. Kannattaa myös tarkkailla ja vähentää sellaisia tapoja, jotka liittyvät nuuskan käyttöön.\nNuuskan käytön vähentämistä auttaa, kun\npitää nuuskat poissa silmistä.\nvaihtaa nuuskalaatua, esim. pahemman makuiseen.\npitää nuuskaa vähemmän aikaa suussa.\ntotuttelee yhä pitempiä aikoja siihen, ettei huulen alla ole nuuskaa. Käyttöä kannattaa vähentää asteittain.\nVähentää annosten lukumäärää tai tekee pienempiä annoksia.\nPäätös lopettamisesta kannattaa tehdä siten, että päättää konkreettisen päivän, jolloin käyttö on lopetettu kokonaan ja merkitsee sen kalenteriin. Lisäksi kannattaa listata nuuskan käytön plussat ja miinukset - puntaroida niitä etuja, joita käytön lopettaminen tuo tullessaan!\nQ: Miksi nikotiinituotteet ovat haitallisia urheilevalle nuorelle?\nA: Nikotiinituotteet heikentävät suorituskykyä selvästi, vaikka käsitykset tästä ovat päinvastaiset. Palautuminen hidastuu, kestävyys ja voima vähenevät, urheiluvammojen riski kasvaa, vieroitusoireet haittaavat keskittymistä ja verenkierto heikkenee.\nQ: Millaisia vieroitusoireita nikotiinituotteiden käytön lopettamisesta seuraa?\nA: Nikotiiniriippuvuus tarkoittaa sitä, että toimiakseen normaalisti tupakoijan elimistö tarvitsee nikotiiniannoksen säännöllisin väliajoin. Kun nikotiini häviää elimistöstä, voi alkuun seurata erilaisia vieroitusoireita. Oireiden kesto ja määrä vaihtelevat. Keskimäärin ne kestävät 2-4 viikkoa. Yleensä oireet ovat voimakkaimmillaan ensimmäisen viikon aikana ja laantuvat sitten hiljalleen.\nmakeanhimo ja ruokahalun lisääntyminen\nQ: Mikä sähkösavuke on?\nA: Sähkösavuke on sähköllä toimiva, tehdasvalmisteisen savukkeen käyttötapaa imitoiva laite, joka yleensä koostuu kolmesta osasta: akusta, höyrystimestä sekä nestesäiliöstä tai patruunasta. Markkinoilla on kahdenlaisia nesteitä, nikotiinia sisältäviä sekä nikotiinittomia. Nesteiden laatu vaihtelee, lisäksi nesteiden ainesosia ei ole aina eritelty ja kerrottu kuluttajalle. Myös sähkösavukkeen osien pakkausmerkinnät saattavat olla puutteellisia.\nSähkösavukkeet ovat kasvattaneet suosiotaan viime vuosina ja aihe herättää jatkuvasti keskustelua ja kysymyksiä. Sähkösavukkeiden turvallisuudesta on vielä toistaiseksi saatavilla niukasti tieteellistä näyttöä.\nQ: Mitä sähkösavukkeet sisältävät?\nA: Sähkösavukkeessa käytettävien nesteiden tiedetään sisältävän propyleeniglykolia- tai glyserolia, vettä ja makuaineita. Sähkösavukenesteistä ja sähkösavukkeista vapautuvasta höyrystä on löytynyt terveydelle haitallisia aineita.\nSähkösavukkeen käytössä muodostuvasta höyrystä on löydetty syöpävaarallisia yhdisteitä, muun muassa formaldehydia ja asetaldehydia, joita esiintyy myös tupakansavussa. Niiden on todettu myös aiheuttavan kurkun ja suun ärsytystä.Sähkösavukkeiden ja niissä käytettävien nesteiden turvallisuutta ja haitattomuutta ei ole osoitettu.\nQ: Onko haitallista, jos käyttää nikotiinituotteita vain harvoin ja vähän?\nA: Nikotiinituotteet eivät ole lyhyessä tai vähäisessäkään käytössä suositeltavia. Nikotiini on stimulantti, johon riippuvuus syntyy nopeasti, jo muutamien käyttökertojen jälkeen. Lyhyt, vähäinen käyttö altistaa terveysriskeille ja nikotiinituotteiden jatkuvalle käytölle.\nQ: Millaisia suumuutoksia nuuskan käyttö aiheuttaa?\nA: Jo melko lyhytaikaisen nuuskaamisen jälkeen suun limakalvolla ilmenee muutoksia kohdassa, jossa nuuskaa pidetään. Ensin limakalvo tulee hienopoimuiseksi ja röpelöiseksi. Kohoumat ovat vaaleita ja joskus hieman kellanruskeita. Pitempiaikainen, säännöllinen nuuskaaminen värjää limakalvot vähitellen ruskehtaviksi ja ne kovettuvat. Herkimpien nuuskan käyttäjien limakalvo alkaa halkeilla. Nuuskaamisen aiheuttamat vahingot voivat olla nuorilla suuremmat kuin aikuisilla, koska heillä on erityisen herkät ikenet.Lisäksi nuuskaaminen värjää hampaita ja aiheuttaa ienvetäytymiä melko nopeasti käytön aloittamisen jälkeen.\nNuuskan käyttö erityisesti nuorella iällä lisää mm. suuontelon syövän riskiä. Nuuskassa olevat syöpää aiheuttavat aineet ovat suorassa kosketuksessa limakalvoihin, joten riski on suurin niillä alueilla, joissa nuuskamälliä tavallisimmin pidetään ja riski nousee käyttöajan kasvaessa.\nQ: Minkälaista riippuvuutta tupakasta aiheutuu?\nA: Tupakointi on riippuvuusoireyhtymä. Siihen liittyy tapariippuvuuden ja fyysisen nikotiiniriippuvuuden lisäksi muitakin riippuvuuden muotoja, jotka osaltaan vahvistavat ja ylläpitävät tupakointia. Näitä ovat yhteenkuuluvuutta vahvistava sosiaalinen riippuvuus ja tunnereaktioihin liittyvä psyykkinen riippuvuus.\nTupakointi aloitetaan yleensä murrosiässä. Siihen liittyy halu päästä kaveriporukkaan ja aikuisuuden tavoittelu. Voimistuvan nikotiiniriippuvuuden myötä sosiaalisen riippuvuuden merkitys vähenee, muttei häviä kokonaan. Monelle aikuisellekin tupakointi on sosiaalista, esimerkkinä tästä työpaikkojen tupakkaringit sekä juhlatupakointi. Psyykkinen riippuvuuden seurauksena tupakointia aletaan käyttää tunteidensäätelykeinona. Tyypillisimmillään tupakoitsija tarvitsee tupakkaa epämiellyttävien tilanteiden välttämiseen, stressinpurkuun tai tunnereaktion sietämiseen.\nQ:Miksi tulen vihaiseksi, kun en polta tupakkaa? nimimerkki "Vili"\nA: Tupakan (ja kaikkien tupakkatuotteiden) nikotiini aiheuttaa jo vähäisessä käytössä voimakkaan riippuvuuden. Kun tupakoiva ei saa säännöllisesti nikotiinia, saattaa siitä aiheutua vieroitusoireita, kuten ärtymystä, päänsärkyä, levottomuutta, käsien tärinää, ja keskittymisvaikeudet. Vieroitusoireet vähenevät ja loppuvat kokonaan tavallisesti 2-4 viikon kuluttua, kun jatkat tupakoimattomuutta. Tupakoimattomuus kannattaa!\nQ: Suuri osa kavereistani käyttää sähkötupakkaa ja sanovat, ettei siitä aiheudu samoja haittoja kuin tupakoinnista. Voinko siis huoletta alkaa käyttämään sähkötupakkaa? NIMIMERKKI "Sähkistä"\nA: Sähkötupakan käyttö ei missään nimessä ole vaaratonta tai huoletonta nuorelle. Sähkötupakka on sähköllä toimiva, savukkeen käyttötapaa imitoiva laite, joka koostuu kolmesta osasta: akusta, höyrystimestä sekä nestesäiliöstä tai patruunasta. Markkinoilla on kahdenlaisia nesteitä, nikotiinia sisältäviä sekä nikotiinittomia. Sähkösavukkeessa käytettävien nesteiden tiedetään sisältävän propyleeniglykolia- tai glyserolia, vettä ja makuaineita. Sähkösavukenesteistä ja sähkösavukkeista vapautuvasta höyrystä on löytynyt terveydelle haitallisia aineita. Sähkösavukkeen käytössä muodostuvasta höyrystä on löydetty syöpävaarallisia yhdisteitä, samoja kuin perinteisessä tupakassa.\nQ: Onko totta, että nikotiinia sisältävät tuotteet aiheuttavat erektiohäiriöitä?\nNIMIMERKKI "Pöllölaaksosta päivää"\nA: Nykyinen tieto viittaa siihen, että tupakointi ja muiden nikotiinituotteiden käyttö on erektiohäiriöiden yksi suurimmista riskitekijöistä. Akuutisti syntyvään tupakan aiheuttama (juuri poltettujen savukkeiden tai nuuskan käytön jälkeen) erektiohäiriö johtuu ainakin osittain nikotiinin vaikutuksesta. Nikotiini aiheuttaa vasospasmin peniksen verisuonissa ja se vaikuttaa paikallisen verenkierron dynamiikkaan. Yksi mekanismi on myös tupakoinnin aiheuttama peniksen verisuonten endoteelin toimintavajaus. Tupakkatuotteiden käytön lopettaminen kannattaa siis jo erektion säilyttämiseksi!\nQ: Mitä voisin sanoa poikakaverille, joka käyttää nuuskaa, että hän lopettaisi sen käytön?\nA: Hienoa, että olet rohkea ja haluat puuttua poikakaverisi nuuskan käyttöön. Nuuskalla on runsaasti haitallisia vaikutuksia terveydelle ja voisit aloittaa kertomalla lyhyesti niistä - usein nuorilla on kuitenkin tietoa, mutta sen käyttö omaan itseen liittyen on hankalaa, nikotiiniriippuvaiselle jopa mahdotonta! Voisit kertoa, että olet huolissasi nuuskan käytöstä ja toivoisit, että poikakaverisi voisi pohtia nuuskaamisen lopettamista. Voisit ilmaista, että olet kiinnostunut hänestä ja hänen terveydestään, ja olisit valmis olemaan tukena ja "rinnalla" lopettamisprosessin aikana. Sopikaa yhteisesti päivä, jolloin poikakaverisi lopettaa nuuskan käytön ja merkitkää se kalenteriin, miettikää yhteistä tekemistä päiviin, jolloin nuuskan ajatteleminen on helpompi unohtaa. kerro myös, että vähentämisen ja lopettamisen aikana tulee vieroitusoireita, mutta ne hellittävät muutamassa viikossa! Voit myös näyttää www.rookikroppa.fi sivuston poikakaverillesi – sivustolta pääsee näkemään, mitä tupakkatuotteet tekevät konkreettisesti terveydelle. Onnea lopettamiseen teille molemmille!\nKYSYMYKSIÄ VANHEMMILTA JA KASVATTAJILTA\nQ:Nuoren kaveriporukassa suurin osa käyttää jotain tupakkatuotetta. Oma nuorikin kertoo kokeilleensa. Millä tavoin voin puuttua tähän, olisiko konkreettisia keinoja? nimimerkki "Nipottajamutsi?"\nA: Alle 18-vuotiaan nuoren kohdalla puuttuminen sekä päihteiden käyttöön että kaveriporukkaan kuulumiseen on vielä suhteellisen helppoa - vanhemmat ja kasvattajat ovat velvollisia puuttumaan nuoren terveyttä uhkaaviin tekijöihin. Tupakkatuotteet, alkoholi ja huumeet kuuluvat terveyttä uhkaaviin tekijöihin ja vaarantavat jo lyhytaikaisessa ja vähäisessä käytössä nuoren terveyttä. Jos tuntuu, että tarvitset puuttumiseen tukea, kannattaa olla yhteydessä nuoren kouluun, lähinnä luokanvalvojaan ja terveydenhoitajaan, mahdollisesti myös kuraattoriin. Yhdessä voisitte nuoren kanssa keskustella tupakkatuotteiden käytöstä ja kaveripiirin merkityksestä sekä yleiseen hyvinvointiin että nuoren terveyteen.\nKaveriporukasta vierottaminen on vaikeaa. Tässä kannattaa ensin kuunnella nuorta ja pyytää häntä kirjaamaan esimerkiksi "plussat ja miinukset" ko. kaveriporukasta. Nuoren itsetunnosta ja itsekurista riippuu, miten kaveriporukka häneen vaikuttaa ja pysykö nuori itse ns. kaidalla tiellä. Tupakkatuotteiden vaaroista kannattaa keskustella avoimesti yhdessä. kannattaa myös kertoa, että olet huolestunut ja haluat siksi nyt ajoissa puuttua tilanteeseen. Lisätietoa nikotiinituotteiden terveysriskiestä saat sivustoltamme!\nLähetä kysymys asiantuntijalle\nVoit lähettää oman kysymyksesi nimimerkillä. Lähettämällä kysymyksen oheisella lomakkeella, suostut siihen, että kysymyksesi voidaan julkaista täällä NIKO-projektin Asiantuntija vastaa -sivulla. Julkaistuissa kysymyksissä käytetään vain nimimerkkiä, yhteystietoja ei julkaista. Asiantuntija vastaa kysymykseesi myös henkilökohtaisesti antamaasi sähköpostiosoitteeseen.\nYhteystietoja ei tallenneta mihinkään rekisteriin. Pidätämme oikeuden muokata kysymysten kirjoitusasua julkaisua varten.\nKIITOS! VIESTISI ON LÄHETETTY ONNISTUNEESTI.


Fifax | Linde (ent. AGA) Teollisuuskaasut\nLinden (ent. AGA) happi tukee uutta suomalaista kalankasvatuslaitosta\nKoska maalla toimivan vesiviljelyn trendi kasvaa, suomalainen kalankasvatuslaitos on valinnut Linden (ent. AGA) tarjoaman huippuluokan happiratkaisun.\nTutkimukset osoittavat, että vuoteen 2050 mennessä on tuotettava 70 prosenttia enemmän ruokaa kuin nykyään, ja suurin osa proteiinista täytyy saada kalasta ja vihanneksista. Tämän seurauksena kalankasvatus on yhä tärkeämmässä osassa kasvavan väestömäärän ruokkimisessa.\n”Muuta vaihtoehtoa ei ole”, sanoo Fifaxin tekninen johtaja Tommy Andersson, joka kasvattaa kirjolohia Länsi-Ahvenanmaalla. ”Emme voi jatkaa merten saastuttamista, joten meidän on kasvatettava kaloja kestävällä tavalla maalla sijaitsevissa suljetuissa piireissä.”\nSiinä missä avomerikasvatus on alttiina monille riskeille taudeista antibioottiresistenssiin ja karkaamisiin, maalla sijaitsevassa kasvatuksessa näitä ei tarvitse ottaa huomioon. Laitoksen ympäristötekijöitä on myös helpompaa hallita, joka puolestaan tukee alan laajentumista.\n”Maalla sijaitsevasta vesiviljelystä tulee lopulta ainoa kestävä tapa kasvattaa kalaa,” jatkaa Fifaxin toimitusjohtaja Kimmo Jalo. ”Laitoksemme perustuu ns. ultra-RAS-järjestelmään, joka on erittäin tehokas kiertovesiviljelyjärjestelmä, jonka avulla voimme puhdistaa ja käyttää uudelleen kaikkea vettä. Tämä minimoi käytön ja estää saastuneen veden tai jäteveden pääsyn takaisin mereen.”\nFifax perustettiin Suomessa vuonna 2012. Sen liikeideana on kasvattaa premium-kirjolohia nykyaikaisella, innovatiivisella ja kestävällä tavalla. Vuonna 2014 Fifax alkoi rakentamaan maalla sijaitsevaa RAS-kalankasvatuslaitosta Storbyssä Ahvenanmaalla. Seuraavana vuonna kalat olivat säiliöissä ja toimitukset markkinoille alkoivat vuonna 2016.\nFifax-laitosta kehitetään kolmessa vaiheessa. Tällä hetkellä yhtiö rakentaa, tuottaa ja nostaa tuotantoa samaan aikaan. Rakentamista on jäljellä noin neljännes ja tilan arvioidaan olevan täydessä toiminnassa vuoden 2020 alussa.\nLinde (ent. AGA) on toimittanut Fifaxille happisäiliöitä ja nestemäistä happea syksystä 2018 lähtien. Kahden ensimmäisen vaiheen hapetusjärjestelmät tulivat toiselta toimittajalta. Andersson kertoo kuitenkin, että vaiheessa kolme asennetaan Linden (ent. AGA) SOLVOX OxyStream -järjestelmä.\n”Uskomme, että Linden (ent. AGA) järjestelmä tuottaa hapetusta paljon tehokkaammin kuin nykyinen järjestelmä. Linde (ent. AGA) on myös auttanut meitä paljon laitoksen rakennus- ja asennusvaiheissa, joten meillä on täysi luottamus yhtiöön,” hän sanoo.\n”Toistaiseksi olemme tilanneet SOLVOX OxyStreamin kolmanteen vaiheeseen, mutta jos käy niin hyvin kuin odotamme, harkitsemme myös ensimmäisen ja toisen vaiheen järjestelmien korvaamista,” lisää Jalo.\nFifax-tiimi tutustui äskettäin Linden (ent. AGA) vesiviljelyalan tutkimus- ja kehitystoimintaan vesiviljelyn ja vedenkäsittelyn innovaatiokeskuksessa Norjassa, jossa SOLVOX OxyStream -järjestelmästä saatiin ensikäden tietoa.\n”Se, mitä näimme Norjassa on eri tasolla kuin mitä meillä on tänään,” kertoo Andersson. ”Uskomme, että Linden (ent. AGA) järjestelmä auttaa meitä vähentämään huomattavasti hapen kulutusta ja samalla parantamaan hapettumista ja lisäämään kylläisyyttä, mikä tarkoittaa sitä, että rahaa kuluu vähemmän kasvattaaksemme enemmän parempilaatuisia kaloja.”\n”Lopulta haluamme saada Lindeltä (ent. AGA) täydellisen kokonaisratkaisun, aina happisäiliöistä kaloihin asti. SOLVOX OxyStream -järjestelmä vastaa odotuksiamme, ja olisi hienoa käyttää sitä koko laitoksessa,” Jalo toteaa.\nSuomessa vuonna 2012 perustettu Fifax on sitoutunut kasvattamaan premium-kirjolohia nykyaikaisella, innovatiivisella ja kestävällä tavalla. Fifax aloitti maalla sijaitsevan RAS-kalankasvatuslaitoksen rakentamisen Länsi-Ahvenanmaalla vuonna 2014, ja toimitukset markkinoille alkoivat vuonna 2016. Valmistuttuaan laitoksen vuotuinen liikevaihto on 13–16 miljoonaa euroa ja se työllistää noin 15–20 henkilöä. Tuotanto on yli 3 000 tonnia kalaa vuodessa.


Melkein hamsteriharrastuksensa lopettanut...\nHupsis, tässä sitä taas ollaan! Tää on tosi outoa jatkaa tätä kirjoittamista tuon puolen vuoden tauon jälkeen, kun ei oikein tiedä mistä pitäisi kirjoittaa... Mä tossa kesällä päätin lopettavani hamsuilun (ja luonnollisesti myös niistä bloggaamisen) ja muutettuani tuossa elokuussa raumalle ei mulla ollutkaan enää kuin kolme hamsteria, ja nekin jäivät asumaan vanhempieni luokse. Eli siellä asuvat vielä Kenneth, Iren ja Nova, joista Kenneth on oma kasvattini viimekevään poikueesta, ihana ja ylikiltti pk hopeasoopeli. Tuosta poikueesta ei ikinä mitään tietoa tänne blogin puolelle sitten päätynytkään, mutta poikasia syntyi siis kymmenen, joista kuusi selvisi luovutusikään asti. Jos tuo poikue kiinnostaa enemmänkin, niin kuvia siitä löytyy petsiestä. Eugenesta ja Irenestä ei sitten ikinä tullut pariskuntaa, sillä löysin Eugenen hännästä tosi epäselvän knikin, niin en uskaltanut riskillä mennä niitä yhdistämään ja nyt Irene onkin sitten jo niin vanha että ei sillä mitään voisi enää tehdäkkään.\nMutta syy tälle mun kirjotukselle on se, että meille muutti tänään uusi hamsteri! Päätin nyt vielä kerran kokeilla siipiäni kasvatuksen kanssa ja jotenkin tuntuu vähän luovuttamiselta tää hamsteritouhun lopettaminen, kun kuitenkin niiden kanssa jo pari vuotta tossa tuli puuhailtua ja onhan ne nyt aika ihania karvapalleroita. Tämä meidän uusin perheenjäsen on hurmaava lk ps creme Roudan Transylvanian Transmission ♥ Toisin kun noi mun muut hamsterit, niin se asuu mun kanssa täällä raumalla ja mua vähän pelottaa että hemmottelenko sen pilalle kun kaikki huomio keskittyy kymmenen hamsterin sijasta yhteen. Sitten kun neidillä on vähän enemmän ikää niin yhdistän sen Kennethin kanssa ja pidän kaikki sormet ja varpaat pystyssä että Kenneth nyt sattuisi kantamaan punasilmäisyyttä niin vois saada hopeaminkkiä tuolta ulos. Mutta tässä nyt tuo uusi neitokainen, eikö olekin nätti?\nLähettänyt Julia klo 20.03\nNovan masu 13vrk ♥\nNovan laskettu aika on tänään! Ja maha on senverran iso, että joskos nyt tulis meidän hamsulaan se eka iso poikue! Oon täs miettiny poikueelle nimiteemaa ja ajattelin että sen pitäis liittyä jotenki Pokemoniin, koska sillo ku Novaa astutin nii katoin samalla pokemonia. Nyt sitte ajattelin tuoda tämän esille sillä tavalla, että kaksiosaisien nimien ekana osana olisi joku kaupunki pokemonin kanto-alueelta (ekasta sukupolvesta siis) ja sitten toinen osa olisi joku adjektiivi. Tämä toimii jos poikasia on kymmenen tai vähemmän, mutta voi apua jos niitä tuleekin enemmän nii pitää taas miettii nimet uudestaan, toinen vaihtoehto ois kyllä nimetä noi pokemonien hyökkäyksien mukaan (esim. Thunderbolt, Flamethower).\nKuitenki ton yhteyden pokemoniin huomaa helpommin näistä kaupunginnimistä, elikkä:\n- Pallet Pörheä\n- Viridian Villi\n- Cerulean Suloinen\n- Vermillion Veikeä\n- Celadon Sekopäinen\n- Lavender Lauhkea\n- Fuchsia Fantastinen\n- Saffron Silkkinen\n- Cinnabar Sievä\n- Indigo Iloinen\nMielipiteitä? Oisko johonki nimeen joku toinen adjektiivi parempi? :)\nVai olisko jotain parempia pokemoniin liittyviä nimiä?\n... Vielä vähän kuvasaastetta meidän seuraavasta pariskunnasta:\nJa vielä toinen kuva Eugenesta :3 ♥\nLähettänyt Julia klo 1.34\nTähti Etelän Kuunvalossa, "Eugene"\nHei taas pitkästä aikaa! On tämä blogin kirjoittaminen jäänyt hetkeksi, kun tuossa oli kaikki yo-kirjoitukset ja viimeisten koulujuttujen hoitaminen ja sen jälkeen olenkin nauttinut vapaudesta ja mennyt paikasta toiseen niin paljon että en ole blogia ehtinyt päivitellä. Myös hamsterimäärä on tässä kevään aikana vähentynyt, sillä nyt minulla on enää vain kuusi hamsteria. Elrond kuoli ilmeisesti jonkun synnynnäisen vian takia maaliskuussa, Isla kuoli tuossa viime kuun lopussa ja kolmelle (Stephanie, Fitz ja Greta) hommasin kaveripiiristäni hyvät eläkekodit :) Eli tällä hetkellä meillä siis asustelee viisi syyrialaista (Nova, Niklaus, Damon, Eugene ja Iren) sekä yksi campbelli Damian :)\nPoikasiakin voi olla tiedossa, sillä astutin viime sunnuntaina Novan (hopeasoopeli) ja isäksi valikoitui alkuperäisen suunnitelman mukaan Niklaus (ms. valkoinen). Toivotaan nyt että Nova tiinehtyi ja meille tulisi pikkuisia hamsuvauvoja :) Sitten Novan poikueen jälkeen tarkoituksena olisi saattaa yhteen Eugene (cinnamon) ja Iren (soopeli), mutta siitä ei vielä sen enempää.\nHoidin tuossa viimeviikolla ensimmäistä kertaa SHY:n jäsenlehden, Poskipussin, postittamisen! Olihan siinä hieman hommaa, mutta nyt lehden pitäisi olla jo jäsenillä. Näillä näkymin postitan myös loppuvuoden lehdet, ja toivottavasti seuraavalla kerralla homma hoituisi vähän nopeammin kun tietää jo jotenkin että mitä tekee :D\nLähettänyt Julia klo 19.08\nEli tampereen näyttelystä meille kotiutui kaksi hamsterilasta, tässä pieni esittely heistä ja itse näyttelystä kirjoitan myöhemmin :)\nTänään Haluan Hiljaa Haaveilla\npk soopeli naaras\nKasvattaja: Veera Karilainen\nEli niinkuin suunnitelmiin kuului, niin tämä erittäin nätti ja käsikesy hamsterineiti sitten muutti meille. Meillä ei olekaan ennen ollut perus soopeleita, kun vain hopeasoopeleita, niin jotenki tän väri on ihanan tumma ja silmärenkaat ihanan cremet :D Maltan tuskin odottaa et tälle joskus tulee jälkikasvua ♥\nEtelän Tähti Kuunvalossa\nlkr cinnamon umborous\nKasvattaja: Tinja Itkonen\nOho hups, ei mulle tällästä pitäny tulla! :D Ja vielä LK mun pk kasvatukseen, eli tuplahups. Onneks tämän toinen vanhempi on pk, niin kyllä tämän jälkeläisiin sitten pk:ta tulee et eipä tuo lk haittaa, ja kun on vielä sellanen ihana kiharaturpa. Rakastuin kyllä tähän poikaan ihan totaalisesti ♥ Ei kyllä viel mitään hajua kenen kanssa tulen tämän joskus yhdistämään, mut sen näkee sitten :) hopeaminkkiä olis ihan kiva saada tän jälkeläisiin, eli jonku ps hopeaisen/cremepohjaisen naaraan tälle voisin etsiä... Mut eiks hän olekki ihana?\nLähettänyt Julia klo 17.19\nEltsu pääsi sitten uuden ulkoasun päätähdeksi ♥\nKuvissa on siis Elrond ihan poikasesta tähän hetkeen, mitäs pidätte?\nTässä muuten tälläinen kollaasikuva Elrondin tulevasta morsiamesta, eli meille tampereen näyttelystä muuttavasta pk soopeli naaraasta ♥ Kun ei tullut sitten minkkiä siihen poikueeseen mistä olin suunnitellut ottavani naaraan niin päädyin tähän Veera Karilaisen kasvattiin Tänään Haluan Hiljaa Haaveilla, nimiehdotuksia? Ja ei, siitä ei tule Hilja -nimistä :D\n// Pahoitteluni siitä, että joissain vanhemmissa teksteissä ei tuo taustaväri toimi kunnolla, eli tekstin taakse tulee sellainen valkoinen tausta, jonka olen vahingossa tekstin kirjoitusvaiheessa sinne asettanut. Asia kuitenkin yritetään korjata mahdollisimman pian! :)\nKuvasaastetta Eltsusta ♥\nElrond ehkä saa morsiammekseen minkin värisen tytön, jos sellainen nyt eräästä poikueesta löytyy ♥ Silloin ois mahollisuutta syntyä luonnonvalkoisen ja hopeasoopelin lisäksi hopeaminkkiä ku Elrondin suvussa ps:ää :) Onneks Elrond on viel niin nuori niin sopivan naaraan ettimisellä ei oo viel mtn kiirettä.\nMut eikös hän ole ihana? ♥\nLähettänyt Julia klo 20.04\nPoikueesta kotiin jäänyt Elrond ♥\nSeuraavan poikueen tuleva äiti, Nova ♥\nNyt on sitten viimeinenkin poikanen Gretan poikueesta lähtenyt uuteen kotiin. Nyt on vähän tyhjä fiilis kun ei oo enää pikkuhamsuja, tietysti on Elrond johon mä oon ihastunu iha täydellisesti. Sillä on mun mielestä suht. hyvä rakenne, tosi söpö naama ja kultanen luonne, sillä se on tosi rauhallinen ja sitä saa käänellä ja väänellä miten päin vaan ilman että se hermostuu. Seuraava poikue onkin sitten Novan poikue ja teoriassa sen pitäisi mennä niin että poikaset olisivat luovutusiässä huhtikuun puolessavälissä. Jää sitten nähtäväksi miten astutus sun muut onnistuu, mutta toivottavasti hyvin. Urokseksi ajattelin Niklausia, jonka kuva löytyy edellisestä postauksesta, innolla odottelen että mitä sieltä sitten tulee kun Niklas on laikukas :)\nMinun oli myös ensin tarkoituksena käyttää Elrondia tuolle Novan poikueesta joskus kotiin jäävälle poikaselle, nyt kuitenkin olen tullut toisiin aatoksiin. Laikukkaat ms. valkoiset eivät ole kovinkaan hyvä juttu, koska ne eivät näyttelyiden ulkomuodossa oikein pärjää (koska kuviota ei erotu eli sitä ei voi arvostella) ja en haluaisi lisätä näitä laikukkaita ms. valkoisia, joten hommaan sitten Novan poikueesta kotiin jäävälle (toivottavasti laikukkaalle) hopeasoopelille sitten jonkun ei-hopeisen uroksen. Nyt onkin käynnissä operaatio etsi Elrondille naaras :) Onneksi on tuo tampereen näyttely helmikuun lopulla, niin on mahdollisuus saada hommattua naarashamsteri jostain kauempaakin.\nSitten oon myös suunnitellut kasvattajanimen hakemista. Mä nyt olettaisin et mulla vois olla jopa mahdollisuudet saada sellainen, kunhan vielä rekisteröin noi pari hamsua. Mitään nimivaihtoehtoja en ole vielä päättänyt, pitäisi löytää jostain joku sellainen nimi joka tuntuu omalta ja ois sellanen simppeli ja mieleenjäävä. Kuitenkin ajattelin hakea tätä nimeä vasta yo-kirjoitusten jälkeen, jolloin aikaa riittää taas enemmän hamsuilulle.\nLähettänyt Julia klo 21.34


Filip Riska Lukkoon - Rauma - UrheiluSuomi.com\nFilip Riska Lukkoon\n430514 Jääkiekko - Liiga 2.5.2012\nKauden päätteeksi SM-kultaa Jypin miehistössä voittanut laitahyökkääjä Filip Riska siirtyy ensi kaudeksi Rauman Lukkoon. 26-vuotiaan Riskan sopimus on kaksivuotinen.\nPietarsaaren Jeppiksen kasvatti on pelannut SM-liigassa kaikkiaan 242 ottelua Jypin riveissä tehden niissä yhteensä 56 (29+27) tehopistettä. Play offs –otteluita urallaan kaksi SM-kultaa ja yhden pronssin voittaneella Riskalla on takana 54 (5+6=11).\n- Tunnen Riskan monen vuoden ajalta ja tiedän, että hänet voi huoletta heittää mihin paikkaan tahansa, Lukon päävalmentaja Risto Dufva luonnehtii.\nLukko on tehnyt sopimukset myös seitsemän juniori-ikäisen pelaajan kanssa. Heistä hyökkääjät David Stach, Joni Nikko ja Niklas Näppi, puolustajat Juho Tommila ja Roni Viirlas sekä maalivahti Oskari Setänen pelasivat viime kaudella Lukon A-junioreissa. Tshekkiläinen Stach ja Nikko pääsivät kokeilemaan yhden ottelun verran myös SM-liigavauhtia. Kaikki kuusi ovat mukana Lukon Akatemiassa.\nUutena pelaajana Raumalle tulee uusikaupunkilaislähtöinen keskushyökkääjä Eetu Koski, joka on pelannut kaksi edellistä kautta Jokerien organisaatiossa. Helsinkiläisseuraan Koski siirtyi Lukosta kauden 2009-10 päätteeksi.\n19-vuotiaan Kosken sopimus on mallia 1+2 vuotta. Setäsen (18), Näpin (18), Viirlaksen (18) ja Nikon (17) sopimukset ovat kolmevuotisia ja Stachin (20) sekä Tommilan (19) kahden vuoden mittaisia.\nNuorista Setänen ja Koski harjoittelevat ainakin aluksi pääsääntöisesti Lukon A-juniorien kanssa. Setänen on lähtökohtaisesti liigajoukkueen kolmosmaalivahti ja Säkylässä armeijaan aloittava Koski tulee puolestaan antamaan näyttöjä liigaa varten.